Luennoitsija | Pasila Wikia | FANDOM powered by Wikia\n"Tämä on Kauko Palmgren-Palmgren, ammattihuijari, luennoitsija ja liikemies."\n— Repomies kertoo Palmgren-Palmgrenista.\nLuennoitsija on Pasilan ensimmäisen tuotantokauden ja samalla koko sarjan yhdeksäs jakso, joka esitettiin ensimmäisen kerran Yle TV2:lla 14. huhtikuuta 2007.\nNuori nainen nimeltä neiti Vänninen oli aikeissa hypätä kuudennen kerroksen ikkunasta ulos tehdäkseen itsemurhan. Pöysti ja Neponen olivat paikalla estääkseen sen. Pöysti puhui megafonin kautta maasta hänelle ja sanoi neiti Vännisen vain ajavan itsensä noloon tilanteeseen. Lisäksi hän provosoi tätä vcäittämällä, ettei neiti Vännine uskaltaisi kuitenkaan hypätä. Neiti Vänninen ei kuitenkaan perunut yritystään ja hypääsi kuudennen kerrokseen sijaan kolmannesta.\nVankilassa kaksi vartijaa yrittivät suostutella vangin nimeltä Kessu perumaan pakoyrityksensä ja kiipeämään muurin päältä takaisin vankilan pihalle. Sillä välin vankilanjohtajan toimistossa pitkä vanhempi herrasmies sanoi viimeisten kahden vuoden tehneen lyhyemmästä miehestä paremman ihmisen, jolla oli nyt varaa seurata unelmiaan. Pitkä mies oli Kauko Palmgren-Palmgren ja lyhytkasvuinen mies oli vankilanjohtaja, joka oli Palmgren-Palmgrenin pitämien luentojen ansiosta aloittamaan uudelleen maalausharrastuksensa ja antoi läksiäislahjaksi kaksi maalaamaansa taulua, saaden itse Palmgren-Palmgrenilta tämän uusimman kirjan. Myös vankilanvartijat kiittivät Palmgren-Palmgrenia kaikesta ja Palmgren-Palmgren sanoi, että joskus ihmisen kannattaa hypätä katolta, jotta tietää osaako oikeasti lentää, antaen toiselle vartijoista vankilanjohtajan maalaamat taulut "siiviksi".\nPoliisiasemalla Repomies kertoi hengissä selvinneen, mutta itsensä loukanneen neiti Vännisen aikovan haastaa poliisilaitoksen oikeuteen. Pöysti yritti epätoivoisesti antaa selitystä sille miksi neiti Vänninen hyppäsi, mutta tunsi, ettei ollut tänään "tulessa". Tiedotushuoneessa Repomies oli aikeissa kertoa Palmgren-Palmgrenin vapautumisesta vankilasta, mutta näyttikin aluksi vahingossa diaesityksessään kuvan vaimostaan alasti Kanarialla. Otettuaan lääkkeet ja vaihdettuaan diat, Repomies kertoi Palmgren-Palmgrenin olevan ammattihuijari, luennoitsija ja liikemies, jolla oli "kirjaimellisesti" pitkä rikosrekisteri. Palmgren-Palmgrenin viimeisin tuomio oli kaksi vuotta lapsityövoiman käytöstä. Lapset olivat pakotettu valmistamaan urheiluvaatteita hänen tehtaallaan Thaimaassa. Lopussa Repomies näytti tarkoituksella kuvan vaimostaan alasti Kanarialla ja väitti, ettei kuva ollut rivo, koska he eivät kuulemma sen vuoksi olleet puheväleissä.\nSitten kätensä murtanut neiti Vänninen katsoi kotonaan aamutelevisiota, jossa Kontiovaara haastatteli Palmgren-Palmgrenia, jonka nykyiset luennot olivat suunnattu vanhuksille. Palmgren-Palmgren yritti kannustaa vanhuksia siihen, että näiden lapset huolisivat heidät luokseen asumaan. Lisäksi hänen uusimmassa kirjassaan ei oikeasti lukenut mitään, koska "se on sen opetus". Pöysti tuli tuomaan neiti Vänniselle kukkia, mutta neiti Vänninen sanoi, ettei oikeasti olisi uskaltanut hypätä ikkunasta. Silloin Poysti itse väitti, että Vänninen pystyi siihen ihan itse. Neiti Vänninen hyppäsi sitten oitis toisenkin kerran ikkunasta.\nRepomies katsoi myös aamutelevisiosta Palmgren-Palmgrenin haastattelua. Kontiovaara otti myös puheeksi Palmgren-Palmgrenin vankilatuomiot, mutta Palmgren-Palmgren väitti jokaisen tekevän vihreitä. Pöysti saapui paikalle ja Repomies kertoi muistelleensa menneitä ja huomanneensa kuinka vanhuus "tuntui tulleen hetkessä". Palmgren-Palmgren puhui kuin vanhuksen kuului olla lapsilleen kuin viihdyttäjä pyrkimällä nykyajassa kiinni olevaksi ja mielenkiintoiseksi.\nPöysti yritti tuoda neiti Vänniselle kukkia sairaalaan, mutta hän ei huolinut niitä. Neiti Vänninen kuitenkin muutti mielensä ja hyppäsi ikkunasta kolmannen kerran, kun Pöysti oli heittänyt kukat sen kautta menemään. Repomies päätti ottaa Pöystin pois kenttätöistä. Pöysti puolestaan harkitsi ikänsä vuoksi lähtevänsä Goalle tai Rio de Janeiroon tai menevänsä kirjoittamaan romaania Grönlannissa sijaitsevalle tutkimusasemalle. Pöysti kuitenkin perui päätöksensä ja suostui Repomiehen lupaamiin "paskahommiin".\nTämä "paskahomma" paljastui autonkuljettajan työksi, mutta Repomies halusi auton sijaan kulkea kävelleen. Repomies kertoi löytäneensä märkivän syylän, joka ei parantunut. Lisäksi hän halusi puhua pienistä tuohisista asioista, joita oli tehty lapsena. Repomies ei osannut tarkemmin selittää, eikä Pöysti tajunnut mistä Repomies puhui. Lopulta kaksikko meni kuuntelemaan Palmgren-Palmgrenin luentoa "Vanhuus on tehtävä". Palmgren-Palmgren sanoi pelänneensä vanhainkotia ja syyttäneensä kaikkia paitsi itseään. Hän vetosi siihen, että vanhuksien pitäisi olla mielenkiintoisia, kun nuoria ei kiinostanut tarinat sota-ajasta tai seteliuudistuksesta. Pian pidettäisiin tauko, jonka aikana saisi otta verkkareita sekä syödä pullaa ja juoda kahvia. Pöysti muistutti taoun aikana Palmgren-Palmgrenille tämän olevan ehdonalaisessa, mutta Repomies sen sijaan halusi ostaa urheiluvaatteet ja kirjan sekä Palmgren-Palgremnin käsikirjoituksen.\nMatkalla pois luentopaikalta Pöysti joutui kantamaan Repomiehen tavaroita ja Repomies mietti näytääkö ihminen taivaassa nuorelta vai vanhalta tai että onko hänen syylänsäkin vielä siellä. Sitten hän yritti näyttää syylää väkisin Pöystille ennen kuin käveli suojatielle punaisilla valoilla, aiheuttaen hämminkiä liikenteeseen. Poliisiasemalla Repomies valitti, ettei pääsisi vanhuuden päivillään lastensa luokse asumaan, koska näille oli tulossa vieraita. Sitten Repomies näytti miten paljon suonikohjuja hänellä oli. Pöysti uskoi Repomiehen olevan vielä hyvissä voimissaan, mutta Repomies vain yritti näyttää suonikohjujaan ja syyläänsä yhä enemmän.\nNeponen ja Helga olivat huolissaan, kun taas Routalempi kertoi Palmgren-Palmgrenin vedonneen Repomieheen ja että syy siihen miksi Palmgren-Palmgrenin uusin kirja oli tyhjä oli, että ihmisen elämä on kuin tyhjä kirja, joka heittää pallon lukijalle. Repomies itse ajatteli kirjasta samalla tavoin, kun pyysi Pöystiä jälleen toimistoonsa. Repomies kysyi miksei Pöysti antanut omien vanhempiensa muuttaa luokseen, unohtaen sen, ettei Pöysti ollut naimisissa tai edes saanut lapsia. Sitten Repomies alkoi vaatia Pöystiä toimimaan kirjurina, kun alkoi sanella muistelmiaan. Ensin hän kertoi ensimmiäisestä lelustaan ja sitten armeija-ajoistaan.\nSeuraavalla luennollaan Palmgren-Palmgren neuvoi vanhuksia lukemaan Image-lehteä, katsomaan SubTV:tä, avaamaan omia nettisivujaan sekä lopettamaan seteliuudistuksesta puhumisen. Sitten hän kertoi ensi viikolla maatilallaan pidettävästä ilmaisesta intensiivikurssista. Pöysti valitti luennon jälkeen siitä, ettei ollut oikea ihminen kuuntelemaan Repomiehen ongelmista tai kuuntelemaan luentoja. Sitten Repomies alkoi verrata sekavasti luentoja haikeuteen ja pelkoon, elämään ja kuolemaan sekä hiireen ja ihmiseen, kunnes Pöysti käski häntä ottamaan lääkkeet. Pöysti yritti yhä vakuutella Repomiehen olevan hyvissä voimissaan, mutta sitten Repomies huomautti, että korppikotka oli saapunut Suomeen, koska Amerikasta asti lentänyt kuolemanhajun vuoksi.\nMyöhemmin Repomies oli pukeutunut Palmgren-Palmgrenilta saamiinsa uusiin vaatteisiin. Sitten toimistossa alkoi haista ja Repomies meni vessaan ottamaan pois vaipan, jota käytti harjoitusmielessä. Hänellä ei ollut pidätysongelmia, mutta uskoi, että joku päivä olisi. Sitten Repomies yritti jälleen kertoa Pöystille iskiaksestaan ja kyhmystään. Pöysti neuvoa Repomiestä puhumaan mieluummin vaimolleen, joka ei ole kuunnellut miestään 10 vuoteen. Repomies tunnustaa, että kaikki oli osa koetta, jonka turvin hän toivoi voivansa muuttaa eläkkeellä asumaan Pöystin luokse, mutta Pöysti ei muutenkaan olisi huolinut häntä sinne. Helga oli huolissaan Repomiehestä, mutta Pöystiä yhä inohtti se, mitä oli joutunut näkemään ja kokemaan. Neponen lähti vakoilemaan Repomiestä ja seurasi tätä Palmgren-Palmgrenin seuraavalle luennolle. Palmgren-Palmgren kertoi, että vanhusten pitäisi lakata ajattelemasta kahvia ja pullaa. Hän esitteli myös poikansa Jukan, tämän vaimon ja lapset.\nMyöhemmin Pöysti yritti estää neiti Vännistä hyppäämästä katolta neljättä kertaa. Neiti Vänninen huomautti, ettei Pöysti ollut kertaakaan kysynyt miksi neiti Vänninen halusi hypätä. Kun kaikki pohtivat Pöystin käytöstä, neiti Vänninen hyppäsi. Repomiehen toimisto oli tyhjä ja Routalempi epäili tämän tehneen itsemurhan, koska pelkäsi vanhenemista. Routalempi, Helga ja Neponen huomautti, ettei Pöysti ollut huomannut kuinka vakava Repomiehen vanhuuskriisi oli.\nPöysti meni kuuntelemaan Palmgren-Palmgrenin neljättä luentoa, jossa Palmgren-Palmgren väitti, että vanhuksilla oli oikeus olla juuri niin rasittavia kuin halusivat. Hän myös huomautti, että lasten velvollisuus oli huolehtia vanhemmistaan. Lopuksi hän kertoi kouluttavansa maatilallaan lopunkin epävanhuuden pois.\nPöysti pidätti Palmgren-Palmgrenin ja vei tämän asemalle kuulusteltavaksi. Neposen mielestä oli parempi, että joku muu hoitaisi kuulustelun, koska neiti Vänninen oli hypännyt neljä kertaa, eikä Pöysti ollut ottanut Repomiehen kriisiä vakavasti. Pöysti uskoi Neposen vain "puukottavan kaveriaan selkään" ja meni kuulustelemaan. Hän piti Palmgren-Palmgrenia huijarina, koska tämä luennoi eri tavalla joka päivänä. Palmgren-Palmgren huomautti luennoivansa asioista, joita vanhukset halusivat kuulla ja huomautti, että sekin oli parempi kuin neuvoa vanhuksia hyppäämään katolta.\nPöysti päästi Palmgren-Palmgrenin menemään ja päätti, että saadakseen ajattelunsa toimimaan, oli aika käyttää "tyhmyysassosiaatioemtodia", johon Pöysti oli viimeksi melkein kuollut. Ongelmaa oli tällä kertaa ratkaistu älyllä. Pöysti muisteli kaikki viimeaikaiset tapahtumat ja sitten metodia käytettiin: Pöysti peitti päänsä muovipussilla ja Neponen löi häntä vatsaan. Pöysti hoiperteli eikä saanut henkeä. Kun Neponen otti pussin pois, Pöysti selitti uuden teoriansa: Palmgren-Palmgren sekoitti vanhusten päät ristiriitaisilla luennoilla ja käytti heitä työvoimana valmistaakseen uusia urheiluvaatteita mallistoonsa.\nPöysti ja Neponen menivät tutkimaan maatilan ja huomasivat teoriansa olevan oikeassa. Palmgren-Palmgren väitti vanhusten tulleen vapaasta tahdostaan ja olevan mielissään siitä, että saivat puuhastella. Repomies oli myös heidän joukossaan. Hän oli aluksi harkinnut itsensä sijaan ampuvan vaimonsa ja muuttavansa vakuutusrahoilla Espanjaan, mutta luopuneen ideasta mielekkään puuhastelun vuoksi Palmgren-Palmgrenin maatilalla. Pöysti yritti neuvoa vanhuksia lähtemään, koska näiden paikka ei ollut tehtailla töissä, vaan tekemässä vanhuksille tyypillisiä asioita. Vanhukset eivät kuitenkaan halunneet lähteä, koska olivat vasta saapuneet. Edes Repomies ei halunnut lähteä. Pöysti ja Neponen epäilivät, että oli yksi asia, jota he eivät ehkä olleet huomanneet. Tällä kertaa Neponen kokeili tyhmyysassosiaatiometodia ja Pöysti löi häntä pesäpallomailalla päähän. Neponen tajusi Palmgren-Palmgrenin oikeasti juottavan vanhuksille eri kahvimerkkejä ja sitten käyttävänsä tätä kyselyiden sijasta metodina kysyäkseen mistä kahviladuista vanhukset pitivät. Sekään ei kuitenkaan ollut laitonta.\nMyöhemmin vammoistaan toipunut neiti Vänninen kertoi Pöystille peruneensa nostamansa syytteen ja kertoi halunneensa hypätä katolta, koska ei voinut ryhtyä yhtä aikaa kilparatsastajaksi, meribiologiksi ja konserttipianistiksi. Hän ei voinut edes valita mitään niistä, koska ei ollut oikeasti kiinnostunut mistään niihin liittyvistä. Auttaakseen neiti Vännistä, Pöysti ehdotti tälle tyhmyysassosiaatiometodin käyttöä. Sen avulla neiti Vänninen lopulta keksi mihin halusi ryhtyä: McDonald'sin vuoropäälliköksi.\nJani Volanen - Kyösti Pöysti, Juhani Kontiovaara, vankilanjohtaja, miesvanhukset\nKari Hietalahti - Rauno Repomies, Kauko Palmgren-Palmgren, Kessu\nJuho Milonoff - Tommi Neponen, Pekka Routalempi, vankilanvartijat, miesvanhukset\nMari Lehtonen - Helga, neiti Vänninen, naisvanhukset\n"Erittäin vaarallinen vanki vapautui tällä viikolla. Tämä mies on Kauko Palmgren-Palmgren."\n"Toi on sun vaimos alasti Kanarialla!"\n"Mitä? Jumalauta! Miksi mun vaimo on alasti Kanarialla Palmgren-Palmgrenin kanssa?"\n"Ei siellä näy ketään Palmgren-Palmgrenia."\n"Huh huh. Vai onko Palmgren-Palmgren ottanut nämä kuvat?"\n"Sul on väärät diat!"\n"Aivan! Huh huh. Väärät diat. Ei ole Palmgrenia. Mitä?! Jos nää on jumalauta Palmgrenin diat...!"\n"Aivan! Vaihdetaas diat!"\n— Repomiehen epäonnistunut diaesitys ja Pöystin kommentit\n"Pöysti, soitin lapsille ja kysyin, että pääsenkö niiden luo asumaan, kun vahuus tulee. En pääse! Kaikki sano, että niile on tulossa vieraita silloin."\n"Ai silloin, kun sä oot eläkkeellä?"\n"Just samaan aikaan päällekkäin. Jumalauta!"\n— Pöysti joutuu kuuntelemaan Repomiehen valituksia tämän lasten kiireellisyydestä\n"Hyvä luento oli! Herätti minussa kysymyksiä. Kysymyksiä ja haikeutta. Haikeutta ja pelkoa. Pelkoa tulevasta. Tulevasta ja menneestä. Elämästä ja kuolemasta. Ihmisestä. Hiirestä ja ihmisestä. Kenelle kellot soivat? Ihmiselle soivat. Hiirelle ja ihmiselle. Hautajaiskellot soivat hiirelle..."\n— Repomies selittää Pöystille ajatuksiaan Palmgren-Palmgrenin luennosta\nTämä on ensimmäinen jakso, jossa Repomiehen diaesityksiin on vahingossa eksynyt hänen ja vaimonsa lomakuvia, joissa Repomiehen vaimo oli yleensä alasti.\nTämä on ensimmäinen jakso, joka ei päättynyt Repomiehen monologiin tai tämän keskusteluun Pöystin kanssa.\nHaettu osoitteesta http://fi.pasila.wikia.com/wiki/Luennoitsija?oldid=316


Tippmann FT-12 Rental, inc. loader - sissos.com\nEtusivu PAINTBALL Paintball merkkaimet Tippmann FT-12 Rental, inc. loader\n181,95 € €\nTippmann FT-12 on suunniteltu vuokrauskäyttöön. Nopea huolto oli aseen suunnittelun perusta. Aseen "kannen" saa avattua ilman työkaluja ja aseen huollettua nopeasti ja helposti.\nAseen perustoiminta perustuu luotettavaan 98 custom malliin. Aseessa on etukahva, jolloin pelaaminen on mukavaa ja a...\nAseen perustoiminta perustuu luotettavaan 98 custom malliin. Aseessa on etukahva, jolloin pelaaminen on mukavaa ja aseesta saa hyvän ja tukevan otteen.\n- A5 tyylinen latausvipu (lika ei pääse aseen sisään)\n- 8,5 tuumaan piippu\n- etu ja takatähtäin integroitu aseen runkoon helpottamaan tähtäystä\n- kahvan sisäinen kaasuletku\n- keltaiset kahvamuovit, jolloin kahvan tunnistaa helposti\n- Valmistajan 2 vuoden rajoitettu takuu\nTippmann tuotenumero: T145001


COVID-19 vaikutus salibandykentille | Sivu 23 | Pääkallon keskustelu - dominoivin salibandyfoorumi\nEnsimmäinen Edellinen 23 of 64\n"Valtioneuvoston periaatepäätöksen 6.5.2020 mukaisesti urheilukilpailut ja -sarjat voidaan käynnistää 1.6.2020 alkaen erityisjärjestelyin, mikä mahdollistaa lajin- ja pelinomaisen harjoittelun käynnistämisen ulko- ja sisäliikuntapaikoilla."\nAjattelisin itse, että ilman kontakteja ja 2 metrin turvaväleillä suoritettu toiminta olisi jotain muuta kuin lajin- ja pelinomaista harjoittelua? Jokainen seura/joukkue voi toki sitten puntaroida oman toimintansa osalta, millaista toimintaa on tarpeen / vastuullista järjestää epidemia huomioiden.\nMinäkin olisin toivonut liitolta harjoitusten osalta selkeää kannanottoa: pelaaminen/lähikontaktit vs. treeniharjoitteet muulla tavoin. Noissa toiminnoissa on kuitenkin varsin iso ero henkilökontaktien ja riskien kannalta. Ainakin jonkinnäköinen suositus asiassa ois ollut paikallaan!\nJoukkueharjoittelu on mahdollista. Suositeltavaa on kuitenkin liikkua edelleen vain oman perheen kesken. Valinta jää yksilölle.\nNuo on varmastikin noin, eli jokainen seura/joukkue voi tehdä päätökset oman harkinnan mukaan. Siltikin itse olisin toivonut liitolta selkeämpää kannanottoa lähikontaktien ottamiseen (myös muun kuin saman perheen/ruokakunnan kesken).\nSe olisi helpottanut ratkaisujen tekoa siihen, kuinka harjoituksissa päätetään toimia oli sitten kyseessä aikuisten tai junnujoukkue.\nNimittäin on sanottu näinkin:\nYhdessä harjoitteluryhmässä on maksimissaan viranomaismääräysten mukaan 50 henkilöä. Muutoin harjoittelussa ei ole osallistujamääräkohtaisia rajoituksia, mutta kaikessa toiminnassa vältetään toimintatapoja, jotka lisäävät tartuntariskiä.\nOlympiakomitean toimintaohjeet lajien huippu-urheiluun koronavirusepidemian aikana tulee huomioida soveltuvin osin myös lajin muussa harjoitustoiminnassa:\nMuuten, esim. jääkiekkoliiton päivitetyissä ohjeissa sanotaan:\nKontakti- /kamppailulajissa (kuten jääkiekko) lähikontaktin vuoksi riski saada infektio on kasvanut.\nSiltikin itse olisin toivonut liitolta selkeämpää kannanottoa lähikontaktien ottamiseen (myös muun kuin saman perheen/ruokakunnan kesken). Se olisi helpottanut ratkaisujen tekoa siihen, kuinka harjoituksissa päätetään toimia oli sitten kyseessä aikuisten tai junnujoukkue.\nYmmärrän hyvin - olemme kaikki samassa veneessä. Käytännössä Salibandyliitto taitaa olla asiassa kuitenkin vain viestintuoja - päätökset/linjaukset tehdään korkeammalla, aivan kuten ohjeen ensimmäinen virke kertoo: "Salibandyliiton päivitetty ohjeistus perustuu valtioneuvoston, aluehallintaviraston ja Olympiakomitean ohjeistuksiin." Salibandyliitto ei ole siis lähtenyt omassa ohjeistuksessaan tulkitsemaan annettuja ohjeistuksia pidemmälle, tai keksimään omiaan. Eikä se mielestäni voikaan. Lopullinen päätöksenteko ja vastuu tehtyjen päätösten seurauksista, jää seuroille ja harrastajille itselleen.\nHarjoituskauden alkaminen yhä lähempänä:\nAiemmin Salibandyliitto antoi tilannekatsauksen toukokuun aikaisesta harjoittelusta. Nyt Salibandyliitto on koostanut päivitetyn ohjeistuksen harjoit...\nJa ilmeisesti on myös niin, että ei vain harjoittelutoiminta vaan "kunnon" ottelutoimintakin alkaa halleissa myös 1.6.?? Olen ymmärtänyt että esim. Arena centerin hallisarjat alkaa, talviliigan kesken jääneet pelit kaavaillaan pelattavaksi kesäkuussa?\nJoo, tosiaan Salibandyliitto on ollut välikätenä, ohjeistukset on tehty tuolla ylemmällä, Olympiakomitean tasolla yhdessä viranomaisten kanssa. Tuo Salibandyliiton ohjeistushan oli käytännössä sama kuin monen muun palloilulajin liiton ohjeistus.\nVielä 4.5. Olympiakomitea ohjeisti:\nMutta 19.5. pävitetyssä ohjeistuksessa se on tiputettu pois.\nOhjeistuksessa ei muutenkaan nähdäkseni tehdä eroa ulko- ja sisätiloissa tapahtuvan toiminnan välillä, mikä on vähän kummallista: onhan sisätilaravintiloille ja terasseillekin omat ohjeistuksensa. Pitäisikö noita ravintolaohjeistuksia mukaillen sisätilaotteluissakin rajoittaa pelaajamäärä puoleen normaalista\nOnhan siinä jotain eroa että tapahtuuko pelailutoiminta ulkona avaralla kentällä (esim. jalkapallo, pesäpallo) kuin sisätilakentillä (esim. koripallo, salibandy) monenkirjavissa halleissa joissa ilmanvaihtokaan ei välttämättä ole kovin kummoinen.\nItseäni ei ainakaan houkuttaisi mennä vaikkapa Arena centerin Hakaniemen tukkoisiin luolatiloihin pelaamaan matseja kesäkuussa\nJa vielä lähikontaktien ja kaikenlaisen pelailutoiminnan osalta on muistettava:\nhengästyneenä virusta kantavat ihmiset välittävät sitä ilmaan enemmän kuin normaaleissa arkisissa tilanteissa.\nLiigajoukkueiden lajiharjoittelu alkaa pääosin ensi viikolla. Muutakin tietoa oheisessa gallupissa:\nKoronaviruspandemia katkaisi salibandykauden vaivihkaa maaliskuun puolivälissä. Kesäkuun alussa erinäisiä sääntöjä höllennetään ja sen ans...\nEikö pitäisi otsikkotasollakin käyttää F-Liigaa niin saadaan brändi hype huippuunsa\nReaktiot: Holden, Jonninmoinen friikki ja joelsiltanen\nKatselin noita liigajoukkueitten vastauksia harjoitusten suhteen 1.6. alkaen.\nTäytyy sanoa: iso respect TPS Salibandylle! Heillähän on harjoittelun ohjenuorana liiton antamat ohjeistukset, mutta oma lisähuomiona on se, että sisä- ja ulkotiloissa tapahtuvassa harjoittelussa välttävät toistaiseksi fyysisiä kontakteja.\nMielestäni tässä tilanteessa tuo on varsin perusteltua, etenkin kun huomioidaan myös juuri julkaistun suomalaisen tutkimuksen tulokset. Sen mukaan koronavirus leviää sisäilmassa jo pelkällä puhumisella ja muukin anti oli surullista luettavaa lähikontaktien osalta.\nLuonnollisesti pelitoiminta kokonaisuudessaan (lähikontaktit / hengästyminen ja kaikenlainen muu ähinä ja puhkuminen / sisätilat - huono ilmastointi jne) on valitettavasti vieläkin otollisempaa leviämiselle.\nTäällä pk-seudulla aloittaa tietojen mukaan Arena Center omat sarjansa ensi viikolla.\nSitä puljua ei korona paljoo heilauttanut. Oli koko ajan auki ja vissiin kaikki maksutkin juoksi vaikka joukkueet ei voinu treenata siellä.\nEi kai se ihan noin mennyt, kyllähän nekin oli pakotettu vastaantuloon, eli käsittääkseni vakiovuorot pystyi laittamaan tauolle tai lopettamaan normaalia joustavammin tms.\nMutta tuo minuakin etenkin kauhistuttaa että 1.6. siellä alkaa hallisarjojen pelit...\nEn tiedä onko nyt sitten pelit vielä normaalia tiuhemmalla sykkeellä? Että saavat talvisarjan pelattua, kun kerran rahat siitä on joukkueilta kerätty, niin eipä tarvitse hyvittää mitään.\nOttaen huomioon miten hallin omistaja laskutti seuroja täysimääräisesti viimeisen pari kuukauden aikana, niin en ole yllättänyt.\nHuhti- ja toukukuu tulee -50% ja heinäkuun se on kokonaan (ilmainen) kiinni eli vähän tullaan vastaan. Tuollaisella karsinalla voi olla isotkin kulut, varsinkin lämmityskaudella, joten äkkiä tulee ongelmia jos ei vuokrat juokse.\nErVissä koronavirustartunta ja Kukkola sekä Kapanen joutuvat jäämään pois leiriltä:\nEräViikinkien edustusjoukkueessa koronavirustartunta – Kukkola ja Kapanen pois maajoukkueleiriltä\nEräViikingit tiedotti torstai-iltana, että sen F-liigajoukkueen pelaajalla on todettu koronavirustartunta.\nEn oo ihan varma mitä tarkoitat mutta mun ymmärtääkseni Ervissä harjoiteltu ihan samoilla säännöillä kuin muuallakin?\nJa mitenköhän TPS on tähän mennessä treenannut?\nSe kun ei tuosta heidän vastauksestaan Pääkallon kyselyyn käy ilmi.


Opettaja, innosta osallistumaan Neljän tieteen kisoihin - Dimensiolehti\nVuoden 2021 matemaattisten aineiden opettaja\nTaas lähestyy se aika vuodesta, jolloin kouluissa ja lukioissa järjestetään Neljän Tieteen kisat. Peruskouluissa matematiikkakilpailu on jo alkanut, ja lukioissa kilpailut alkavat lokakuun alussa. Neljän tieteen kilpailuissa valitaan Suomen parhaat fysiikassa, kemiassa, matematiikassa ja tietotekniikassa. Kilpailuun osallistuvista valitaan valmennustiimit, joissa pääsee tutustumaan samanikäisiin matemaattisista aineista kiinnostuneisiin nuoriin. Kilpailutiimistä valitaan Suomen edustus olympialaisiin.\nEnsimmäiset valtakunnalliset matematiikkakilpailut järjestettiin 26.4.1960. Kilpailuun osallistui 4764 kilpailijaa kaikkiaan 262 koulusta, eli osallistujia oli keskimäärin 18 kustakin koulusta. Kilpailutoimikunta perustettiin edellisenä vuonna eli 1959. Ensimmäisten kilpailujen kanssa tehtiin yhteistyötä mm. Suomen Säästöpankkiliiton kanssa, mikä avasi yhteydet ja yhteistyön yrityselämään. Ensimmäiset fysiikka- ja kemiakilpailut pidettiin vuonna 1967. Ohjelmointipainotteinen tietotekniikka- eli Datatähti-kilpailu perustettiin 1980-luvulla.\nOpettaja, kannusta osallistumaan\nAlkusyksystä kouluille on lähetetty Neljän tieteen kilpailujulisteita. Julisteita voi kiinnittää koulun seinille ja ilmoitustauluille. Lisäksi pienempiä lehtisiä voi tulostaa MAOL:n sivustolla olevasta PDF-tiedostosta ja kiinnittää niitä luokkiin. Juliste (pdf) Juliste ruotsiksi (pdf).\nOpiskelijoita voi innostaa ja kannustaa osallistumaan Neljän tieteen alkukilpailuihin: onhan kunnia-asia osallistua tieteiden SM-kisoihin! Joissakin lukioissa osallistutaan Neljän tieteen kilpailuihin isolla joukolla. Esimerkiksi Otaniemen lukion erikoislukion opiskelijat osallistuvat ainakin kahteen kilpailuun, jotkut jopa kaikkiin neljään kilpailuun. Perussarjat ja välisarjat ovat hyvää harjoittelua niin kokeisiin kuin seuraavan vuoden avoimeen sarjan kilpailuun. Abiturienteille avoimen sarjan tehtävät ovat hyvää harjoittelua yo-kokeita varten.\nKuva. Osa kemian alkukilpailuun osallistuvia lukiolaisia Otaniemen lukiossa syksyllä 2020. Kuvaaja: Anu Penttilä.\nAlkukilpailut järjestetään kouluilla\nOpettaja saa kilpailutehtävät ilmoittautumalla kilpailuun MAOLin nettisivuilta. MAOLin toimistolta kilpailutehtävät lähetetään opettajalle Viope-nettisovelluksen kautta. Tietotekniikkakilpailun tehtävät löytyvät Datatähti-sivustolta. Kilpailutehtävät on käännetty myös ruotsiksi ja englanniksi. Kilpailun ohjeisiin kannattaa tutustua etukäteen, sillä niissä kerrotaan, miten esimerkiksi tietosuojalomake kerätään.\nOpettaja järjestää alkukilpailupäivänä kilpailun koulussaan. Fysiikka- ja kemiakilpailu tehdään Abitissa. Matematiikkakilpailun tehtävät tulee kopioida oppilaille etukäteen ja vastaukset kirjoitetaan paperille. Tietotekniikkakilpailuun osallistutaan itsenäisesti omilla laitteilla.\nKilpailutehtävät ovat yleensä melko vaikeita. Kaikkia tehtäviä ei välttämättä ehdi tehdä ja siksi kannattaakin vastata ensin niihin tehtäviin, jotka osaa varmasti tehdä. Toisinaan tehtävien joukossa on tehtäviä, jotka voivat olla ennestään tuttuja ja siten melko helppoja. Opiskelijoita kannattaakin kannustaa osallistumaan, sillä kilpailutehtävät vaihtelevat vuosittain.\nLukion matematiikkakilpailun kaikki vastaukset lähetetään MAOLin toimistoon kilpailutoimikunnan tarkistettavaksi. Opettaja esitarkistaa fysiikan, kemian kilpailutehtävät ja peruskoulun matematiikan kilpailutehtävät pisteytysohjeen mukaan. Parhaat suoritukset lähetetään kilpailutoimikunnalle. Kilpailutoimikunta tarkistaa ja pisteyttää kaikki lähetetyt suoritukset.\nPeruskoulun matematiikka, vapaavalintainen ajalla 22.9.–5.10.2021\nLukion kemia, avoin sarja ja perussarja ti 5.10.2021\nLukion matematiikka, avoin sarja, perus- ja välisarja ke 6.10.2021\nLukion fysiikka, avoin sarja ja perussarja to 7.10.2021\nPeruskoulun ja lukion tietotekniikka (Datatähti) ajalla 4.–17.10.2021\nLoppukilpailut: Helsingissä 21.1–22.1.2022\nNeljän tieteen kilpailuja varten ei tarvitse erikseen harjoitella, mutta aikaisemmin järjestettyihin kilpailujen tehtäviin kannattaa tutustua. Vanhoja kilpailutehtäviä ja niiden ratkaisuja löytyy MAOLin sivustolta https://maol.fi/neljan-tieteen-kisat/vanhat-kilpailutehtavat/. Vanhoja kilpailutehtäviä voi käyttää myös oppitunti-, koti- tai koetehtävinä. Näin saa oppitunneille vaativia tehtäviä ja vaihtelua tehtäviin.\nKilpailuissa on hyvät palkinnot\nNeljän tieteen kilpailujen palkinnot ovat loistavat: palkintona opiskelupaikka. Lukion fysiikka-, kemia- ja matematiikkakilpailuissa avoimen sarjan sekä tietotekniikkakilpailun 10 parhaalla on mahdollisuus päästä ilman pääsykoetta opiskelemaan tekniikkaa ja matemaattis-luonnontieteellisiä aineita useisiin korkeakouluihin. Tällöin opiskelupaikkaa tulee hakea Opintopolussa erillisessä kiintiössä.\nParhaiten kilpailuissa menestyneet palkitaan myös rahapalkinnoilla. Avointen sarjojen parhaat saavat 600 euron palkinnon. Toiseksi tulleet saavat 350 € ja kolmanneksi tulleet 200 €. Myös muiden sarjojen kolme parasta palkitaan rahapalkinnoilla.\nParhaiten menestyvät valitaan valmennustiimiin\nKilpailuissa parhaiten menestyneet opiskelijat valitaan kunkin aineen valmennustiimiin. Valmennuksen tarkoituksena on kannustaa lahjakkaista nuoria harrastamaan matemaattisia aineita. Valmennuksen tehtävänä on myös valmentaa kunkin oppiaineen olympialaisiin.\nValmennus koostuu yleensä kirjevalmennuksesta ja erillisistä valmennustapahtumista. Kirjevalmennuksessa tehtävät lähetetään valmennettaville sähköpostitse tai ne ovat saatavilla nettisivustolta. Kirjevalmennustehtäviä valmennettava tekee kotona itsekseen tai muiden valmennettavien kanssa. Valmennustapahtumia järjestetään eri aineissa hieman eri tavoin. Matematiikan valmennettavat kokoontuvat muutamana viikonloppuna Päivölässä Valkeakoskella. Kemian valmennettavat kokoontuvat Helsingin yliopiston kemian laitoksen järjestämiin valmennusleireihin. Fysiikan valmennettaville järjestetään valmennusleirejä Jyväskylän yliopistolla. Tietotekniikkavalmennusta järjestetään Helsingin Yliopistolla.\nValmennustiimeistä valitaan Suomen edustusjoukkueet kansainvälisiin tieteiden olympialaisiin. Yleensä olympialaisjokkueet ovat 3–4 henkilöä. Tieteiden olympialaisilla on omat nettisivut, joista löytyy lisätietoa olympialaisista.\nHaaste opettajille – osallistu kilpailuun ainakin yhden opetusryhmän kanssa\nOsallistujamäärät lukion kilpailussa ovat laskeneet alle kolmensadan per kilpailu, kun ne vielä kymmenen vuotta olivat moninkertaiset nykytilanteeseen. Olisipa hieno, jos kilpailijoiden määrät saataisiin taas lisääntymään. Lopuksi opettajille pieni haaste: osallistukaa kilpailuun ainakin yhden opetusryhmän kanssa esimerkiksi oppitunnin aikana.\nDimension muita artikkeleja Neljän tieteen kisoista\nNeljän tieteen kisat MAOLin sivuilla\n11.05.2022 | Topi Löytäinen, Jani Penttala


julkkis – Nuoren naisen rintasyöpä.\nArja Koriseva upeana\nApu-lehdessä on uusi haastattelu Arja Korisevasta rintasyöpähoitojen jälkeen. Toisin kuin luulin, Korisevan syöpä oli kuin olikin hormonipositiivinen, koska jutun mukaan 5 vuoden antihormonihoito tulee. Aikaisemmissa lehtijutuissa annettiin ymmärtää että hoidot ovat sädehoidon jälkeen ohi, joten oletin sillä perusteella että mitään hormonihoitoja tai pitkiä Herceptin-tiputuksia ei hänelle olisi tullut.\nUpea Arja! Mahtavaa että levinneisyystutkimuksista on hänellekin tullut toistaiseksi hyviä uutisia!\nApu 8.7.2016: Arja Koriseva: ”Elämä maistuu hyvältä”


Äiti tahtoo kuosiin: Perjantain jalkatreeni\nOn se kumma jos tällä ei saa aikaiseksi kipua ja lihaskasvua:)\nOlen nyt suunnitellut uutta treeniohjelmaa, mutta tänään päätin tulla tekemään pelkän jalkatreenin (vähän selkää ja vatsoja).\nSupersarjoina 4-5 liikettä putkeen. Eka sarja kolme kierrosta (kyykky, lantion nosto painolla, jalkaprässi, etureidet laitteessa, takareidet taljassa), toka sarja (mave, vatsat taljassa, takareidet laitteessa, hyvää huomenta, vatsat eli jalannostot penkillä, askelkyykyt) kaksi kierrosta ja loppuun vielä viimeisiä rutistuksia prässissä, pohkeita prässissä etu-ja takareisilaitteessa ja askelkyykkyjä kunnes jalka ei noussut ja peppu tippui lattiaan!\nIhan huikea tunne koivissa. Kyllä treenin pitää tuntua eikä mitään sunnuntaiheiluttelua eiks vaan!\nJa hiki tuli sen näkee. Mikä siinä muuten on, että monet naiset ei salilla hikoile ollenkaan? Vaikka näyttäisivät ihan treenaavan? Mä hikoilen kuin pieni porsas! Ja tukkakin meni ihan sekaisin siinä askelkyykkäämisessä:)\nPelastajani eli proteiinidrinkki! Kotona sitten laitan ihan kunnon ruoan.\nTunnisteet: treenit, valokuvia


Jospas minä koiran saisin, kyllä sitä rakastaisin...\nhelmikuuta 26, 2012\nTähän ensi alkuun haluaisin esittää pienen kysymyksen lukijoilleni. :) Onko teidän mielestänne parempi, että postaukset pidetään suht lyhyinä ja käsitellään vain yhtä asiaa per postaus, vai luetteko mieluummin pitkiä postauksia, joissa käydään läpi useampia asioita?\nLupasin teille koirahössötystä ja minä olen vähintäänkin sanani mittainen mies nainen. (Tahdotko, että sut pois näistä kuvioista veisin...) Häntä, joka ei aikaisemmin pitänyt koiran ja miehen vastakkainasettelusta suositellaan miettimään kahteen kertaan, haluatko varmasti lukea tästä postausta tästä eteenpäin.\nLöpinät sikseen ja asiaan. Porukat tuli eilen hakemaan mua sukuloimaan ja kattomaan ehkä maailman suloisinta labbiksen pentua. ♥\nMatkalla mulla iski ahdistus. Yritin tolkuttaa itelleni, että ketään ei kiinnosta paskan vertaa näytänkö mä räjähtäneeltä vai en. En kuitenkaan uskonut itseäni. Tulipahan ainakin selväksi, että huomenna on parempi meikata, ettei ihan koko päivä mene sen miettimiseen, että mitähän mä muiden mielestä näytän.\nPerille päästyämme unohdin hetkeksi itseni. Se pentu oli niiiin yli suloinen lyllertäessään ja loikkiessaan vastaan. Suurimman osan ajasta pentu toki nukkui ja näytti selällään ketarat ojossa maatessaan ihan hymyilevältä hylkeeltä. Sillä on niin söpö massukin ja pikkuset tassut ja ihan pikkanen häntä ja kuono ja korvat ja se mutiseekin somasti...! Oli se kyllä niin lutunen, että koko ajan olis vaan mieli tehnyt ottaa se syliin ja rutistaa. Aaws... ♥\nEi liene yllätys, että mun pentukuumeeni vain kasvaa kasvamistaan. Mäkin haluun tänne oman hauvavauvan! Sellasen vaaleen, kultasen, karvasen, noutajan palleron! ♥\nEilen jo päätin, että hankin sen pennun. Sitten päätin taas, että en. Tänään päätin, että muutan pois, sitten päätin taas jäädä. Minulla on nimittäin edelleen eräs erittäin jääräpäinen ja suuri ongelma: mies.\nMinusta vähän tuntuu, että miestä pelottaa, että se koira jotenkin kävelee sen yli ja saa kaiken huomion. "Se koira on sulle tärkeempi kuin minä", mies tokaisi tänäänkin riidan päätteeksi. Ehkä onkin, mutta en mä ole missään vaiheessa halunnut valita miehen ja koiran väliltä. Ihan itse se on itsensä siihen asemaan asettanut. Toki minäkin loukkaantuisin, jos mies jättäisi minut kissan takia, mutta se ei ole asian ydin. Pointti on nimittäin se, etten minä missään tapauksessa pistäisi miestä valitsemaan.\n"Niin, mutta SÄ haluat sen koiran."\n"Ja sä haluat polttaa. En mäkään kiellä sulta sitä, vaikka meinaan tukehtua siihen savuun, koko kämppä löyhkää millon millekin esanssille ja suudelmat maistuvat myrkylle."\nMies väitti valitsevansa mut tupakan sijaan. Sen kun näkis. Ei ole nimittäin ihan ensimmäinen kerta, kun se mies väittää lopettavansa.\nEi me varmaan voida ikinä tehdä lapsiakaan, koska sellanenkin nyytti veis ihan liikaa mun huomiota mieheltä. Lapsikin pissais ja kakkais ja huutais, eikä ihan ymmärtäis mitä sille puhutaan. Karjuisko mies sitten sillekin? Työntäis sen vähän turhan kovakourasesti alas sängystä, kun se ei uskaltaiskaan nukkua omassa sängyssään ja kömpis meidän viereen?\nOlen antanut miehelle jo periksi sen, etten ikinä pääse naimisiin. Se on prinsessahäistä haaveilleelle jo kyllin suuri unelma unohdettavaksi. Miehen ei ole tähän mennessä tiettävästi tarvinnut luopua yhdestäkään haaveestaan. Miksi minun siis pitäisi antaa periksi kaikessa?\nMusta tulee tätä menoa vielä h******n katkera nainen.\nTunnisteet: Ihmissuhteet Koiruuksia Masennus Minä ite\nsusa 26. helmikuuta 2012 klo 17.12\nnyt tais totuus unohtuu...\nAnonyymi 26. helmikuuta 2012 klo 19.07\nTotuus on se minkä kertoja itse kertoo. Kuka sitä omassa blogissaan menisi valehtelemaan varsinkaan ikävistä asioista??\nsusa 26. helmikuuta 2012 klo 19.18\nsitä minäkin ihmettelen...\nAnonyymi 26. helmikuuta 2012 klo 20.28\nMikäs se totuus sitten muka on? Kunjoitettavaa on, että kirjoitaa niin hyvässä kuin pahassakin! Ja typeräähän tuon miehen käytös on! Koirapa ei ainakaan petä tai valehtele!\nAnonyymi 26. helmikuuta 2012 klo 20.24\nsusa taidat olla se poikaystävän äiti, josta minäkin tiian ystävänä olen kuullut ja nähnyt omin silmin kaiken. Käynyt ystäväni kanssa lääkärissä ja kuullut kuinka olet sitä mieltä, ettei hänellä oikeesti voi olla niin paha olla. Ja kyllä olen myös juuri se kaveri jolla on se pieni lapsi JA koira ja lisäksi olen myös ollut iltapäiväkerhossa kolme vuotta töissä. Sinun kanssasi en ikipäivänä haluisi työskennellä. Olet varmaan kaksi kertaa ystäväni ikäinen. Sinun pitäisi olla vanhempi ja fiksumpi. Miten voit kolmen lapsen äitinä sanoa,että koira tarvitsee enemmän hoitoa, kuin lapsi? hahaha, että nauroin ja jaksan nauraa vieläkin tuolle kommentille. Olet onnekas, että tiia on varsin ihana ja kiltti tyttö, jonkun muun kanssa olisit jo pahoissa vaikeuksissa ja osaisitkin jo ehkä tässä vaiheessa olla enää pitämättä yhteyttä tiiaan. Mutta ei. sinun täytyy käyttäytyä kuin oman elämänsä täysin menettänyt nainen, jolla ei ole muuta tekemistä kuin kiusata nuorempiasi. Oletko kade kenties kauniille nuorelle naiselle? :D Muistutat minua suuresti vanhasta naapuristani, joka yrtti urkkia aina verhojen takaa minne vien koirani lenkille ja pääsisikö hän valittamaan. Sinun on pyydetty toistuvasti jättämään ystäväni rauhaan. Mutta jaksat piinata ja urkkia hänen elämäänsä facebookissa, mailein, tietokoneiden ulkopuolisessa elämässä ja nyt olet jo täälläkin :D haha Tiedätkö, että tuosta voi pahimmassa (parhaassa) tapauksessa saada ainakin kovia sakkoja? Poikasi on jo täysi ikäinen. Ollut jo jonkin aikaa. Jätä heidöt siis rauhaan. Hän osaa jo sanoa oman mielipiteensä eikä tarvitse äitiään puutumaan siihen jos tyttöystävä hinkuu koiraa :D Sinulla pitäisi olla kaksi muutakin lasta hoidettavana. Tosin jos niitä ei hoida, vaan sen ajan kun voisit viettää heidän kanssa aikaa käytät mielummin siihen kun urkit muiden elämää niin ne tosiaan voivat olla helpompia hoitaa kuin koirat :)\nAnonyymi 29. helmikuuta 2012 klo 14.27\nolen jo hetken aikaa epäillyt poikaasi narsistiksi. Nyt ymmärrän mistä sellainen tulee, narsisti narsistin kasvattaa?\nAnonyymi 29. helmikuuta 2012 klo 23.57\nVoi tyrä... Eikö internetissä ole minkäänlaista sensuuria?\nYhden ihmisen perspektiivistä tehty analyysi ei ole riittävä että tuntisi ihmisen!? Kaikilla meillä on omat hyvät ja omat huonot puolensa. Joten olkaa hyvä ja miettikää IHMISET miten tuomitsette toisianne. Elämässä pitää tehdä paljon valintoja ja joinakin päivinä/aikoina ne valinnat ei vain osu kohdalleen ja sitten alkaa alamäki.\nKuka meistä on täydellinen ja maailman rakastettavin ihminen nostakoon kätensä ylös. Itse katson peiliin ja laitan käteni jalkojen väliin vain varmistaakseni, että käteeni ei iske kramppia.\nEn jaksa kikkailla tämän linkin kanssa joten kopioikaa. Ja miettikää niitä teidän ikkunoitanne.\nTintti 1. maaliskuuta 2012 klo 14.38\nJoharin ikkuna on minulle ennestään tuttu, mutten nyt oikein ymmärtänyt miten se varsinaisesti liittyy aiheeseen?\nEn tiedä mihin sinä viestilläsi yipäätään viittasit, mutta itse ainakin kirjoitan vain omista kokemuksistani, näkemyksistäni ja ajatuksistani, enkä väitäkkään, että tietäisin asioista ns. "koko totuuden". Loppujenlopuksi kirjoitan ylös kuitenkin nimenomaan OMIA ajatuksiani ja mielipiteitäni. :)\nAnonyymi 2. maaliskuuta 2012 klo 0.27\nLähinä tässä näitä muiden lukijoiden hyökkäävää asennetta kohtaan.\nKoska nämä ihmiset luovat mielessään hahmon vain kirjoituksiesi perusteella, mutta eivät mieti loppuun asti.\nPäivällä esitän normaalii ja leikin, et oon elämäs...\nJos olisin puu...\nSe mitä täällä tehdään on hoitoa\nVadelmamansikka sydämet aka lusikkaleivät\nHenkilökohtaista mikään ei oo\nMulla on ikuinen blues ja salaisuus\nSing a sad song just to turn it around\nKoiraihmiset vs. kissaihmiset\nAinoa totuus löytyy menneisyydestä\nHyvää ystävänpäivää! ♥ Happy Valentines Day!\nHei, mitä mulle kuuluu? Hei, mä kuinka pärjäilen?\nHaasteena parempi tugga\nTintti pähkinänkuoressa osa 8. Minun uskoni\nPyyhi pölyt, kuuraa, tiskaa, laita ruokaa, korjaa ...


"Tuntui kuin olisin katsonut helvettiä" – uhrit pyrkivät katolle paetakseen räjähdysmäisesti leviäviä liekkejä Kiotossa - MTVuutiset.fi\n"Tuntui kuin olisin katsonut helvettiä" – uhrit pyrkivät katolle paetakseen räjähdysmäisesti leviäviä liekkejä Kiotossa\nAnimaatiostudion tuhopoltto saattoi olla kaikkien aikojen pahin väkivaltarikos Japanin historiassa\nJulkaistu 19.07.2019 08:16 (Päivitetty 19.07.2019 08:56 )\nJapanin Kiotossa sijaitsevassa animaatiostudiossa sytytetty tulipalo levisi räjähdysmäisesti koko rakennukseen, eikä liekkeihin jääneillä 33 kuolonuhrilla ollut juuri minkäänlaisia mahdollisuuksia pelastua liekeistä, kertovat pelastustyöntekijät ja viranomaiset.\nPalossa loukkaantui kymmeniä ihmisiä, monet heistä vakavasti. Poliisin mukaan kuolleiden joukossa oli 20 naista ja 12 miestä. Yhtä kuolonuhria ei ole vielä tunnistettu.\nStudion tuhopoltto jäänee yhdeksi kaikkien aikojen pahimmaksi väkivaltarikoksesta Japanin historiassa. Joukkosurma on järkyttänyt koko maata pahasti. Palaneen studion raunioiden luo on kerääntynyt ihmisiä tuomaan kukkia ja kunnioittamaan vainajien muistoa.\n– Bensiinipalon liekit leviävät paljon nopeammin kuin normaalin tulipalon. Huoneen lämpötila voi nousta 1 500 asteeseen, hän sanoi.\nPalon sytyttämisestä epäillään 41-vuotiasta miestä, jota ei ole vielä voitu kuulla, koska hänkin sai palossa vakavia palovammoja. Mies on sairaalassa ja hänen kerrottiin olevan edelleen tajuton.\nPaikallismedian mukaan hänellä ei vaikuta olevan mitään yhteyksiä poltetussa talossa toimineeseen Kyoto Animation -yhtiöön. Joidenkin tietojen mukaan mies olisi katsonut, että yhtiö varasti hänen kirjoittamiaan romaaneja.\nUutista päivitetty 8.57.\nJapani Tulipalot Ulkomaat


LED-nauha Airam SmartHome 2m värivaihto 2700-6500K - Taloon.com\nLED-nauha Airam SmartHome 2m värivaihto 2700-6500K\nAiramin SmartHome LED-nauhalla luot kotisi sisustukseen epäsuoraa valoa tai yllätyksellisiä valoefektejä. Kytke kahden metrin mittainen LED-nauha suoraan pistokkeeseen ja se on valmis käyttöön! Säädä valon värilämpötilaa lämpimästä viileän valkoiseen (2700 K - 6500 K) tai vaihtele valon väriä RGB-ominaisuudella. Nauha voi olla kerrallaan vain yhtä väriä - valon sävy ei vaihdu sateenkaaren tavoin tai ole monivärinen. LED-nauhoja voi yhdistää korkeintaan viiden metrin pituiseksi kokonaisuudeksi. Voit pidentää valonauhaa erikseen myytävän jatkopalan avulla.\nAiram SmartHome -sarjan älytuotteita ohjaat Airamin SmartHome -sovelluksella. Lataa sovellus App Storesta tai Google Play -kaupasta. Applikaation kielet: suomi, ruotsi ja englanti. Yhdistä laitteet kodin WiFi-verkkoon. Et tarvitse erillistä tukiasemaa! Tuotteet voi liittää Google Assistant tai Amazon Alexa ääniohjaukseen.\nLED-nauha Airam SmartHome jatkopala 1m värivaihto 2700-6500K\nTämän Airam SmartHome LED-nauhan jatkopalalla voit pidentää valonauhaasi maksimissaan 5 metrin mittaiseksi. Airamin Smar...\nhttps://www.taloon.com/led-nauha-airam-smarthome-2m-varivaihto-2700-6500k AIR-9610357 LED-nauha Airam SmartHome 2m värivaihto 2700-6500K https://www.taloon.com/media/catalog/product/cache/3f7ae9cf4e52c7217f96502bc189ce40/A/I/AIR-9610357_1.jpg 33.9 42.4 EUR InStock /Valaisimet/LED-valot/LED-nauhat /Valaisimet/Älyvalaistus/Älyvalonauhat Airam https://www.taloon.com/media/catalog/product/cache/3f7ae9cf4e52c7217f96502bc189ce40/A/I/AIR-9610357_1.jpg 20


Nordea – Alma Media\nNordea kaksinkertaisti tunnuslukusovelluksensa latausmäärät\nIltalehdessä toteutetun sisältömarkkinointikampanjan ansiosta myös sovelluksen tunnettuus kasvoi huomattavasti\nNordea toteutti loka-marraskuussa 2016 Iltalehden digikanavissa sisältömarkkinointikampanjan osana laajempaa kampanjointiaan. Kampanjan avulla haluttiin kasvattaa Nordea Tunnusluvut-sovelluksen tunnettuutta ja edistää sen käyttöä sekä henkilö- että yritysasiakkaiden keskuudessa.\nNordean Tunnusluvut-sovellus korvaa paperisen tunnuslukukortin. Se on helppokäyttöinen ja turvallinen, kulkee aina mukana, eivätkä tunnusluvut lopu käyttäjältä kesken. Sovelluksen avulla käyttäjä voi turvallisesti ja helposti tunnistautua ja vahvistaa tapahtumia verkko- ja mobiilipankissa, Nordea 24/7-asiakaspalvelussa sekä myös muiden palveluntarjoajien palveluissa. Sovelluksella voi myös turvallisesti vahvistaa verkko-ostosten maksut.\nNordea lanseerasi kesäkuussa 2015 ensimmäisenä pankkina elektronisen tunnistautumisen, tunnuslukusovelluksen. Ensimmäisen vuoden aikana sovelluksen aktiivinen markkinointi keskitettiin yrityksen omiin kanaviin. Kesällä 2016 toteutettiin ensimmäinen mainoskampanja online-medioissa, ja tällöin viestinnässä keskityttiin kehottamaan asiakkaita sovelluksen lataamiseen. Kesän kampanjan avulla tavoitettiinkin pääasiallisesti verkkopankin ja muiden digitaalisten palveluiden aktiivikäyttäjiä.\nSyksyn sisältömarkkinointikokonaisuus Iltalehdessä toimi luontevana jatkona kesällä hyvin alkaneelle kampanjoinnille. Kampanjalla pyrittiin erityisesti tavoittamaan laajoja kohderyhmiä valtakunnallisesti, mihin Iltalehti osoittautui loistavaksi mediavalinnaksi. Kampanjan tulokset puhuvatkin puolestaan: sovelluksen kuukausittaiset latausmäärät kaksinkertaistuivat, ja sen tunnettuus kasvoi merkittävästi.\nKampanjan päätavoitteena oli Nordean Tunnusluvut-sovelluksen kuukausittaisten latausmäärien kaksinkertaistaminen lähtötilanteeseen nähden. Lisäksi haluttiin kasvattaa sovelluksen tunnettuutta henkilö- ja yritysasiakkaiden keskuudessa.\nPääkohderyhmänä olivat Nordean verkkopankkia käyttävät asiakkaat. Lisäksi pyrittiin tavoittamaan myös muita nykyisiä sekä potentiaalisia uusia Nordean asiakkaita.\nSyksyn kampanjalla haluttiin erityisesti tavoittaa valtakunnallisesti laaja kohderyhmä asiakkaita, jotka kaipasivat vahvistusta ja tukea tunnuslukusovelluksen käyttöönottoon.\nEnsisijaisesti Nordean verkkopankin käyttäjille suunnattu kampanja toteutettiin julkaisemalla Iltalehden verkkosivuston Digi-osiossa neljä sisältömarkkinoinnin artikkelia. Artikkeleilla haluttiin tarkemmin avata mistä tunnuslukusovelluksessa on kyse, käsitellä asiakkaiden keskuudessa heränneitä kysymyksiä ja näin tukea asiakkaita sovelluksen käyttöönotossa. Artikkeleihin myös ohjattiin kävijöitä nostamalla niitä esiin Iltalehti.fi-etusivulla.\nSisältömarkkinointiartikkelien lisäksi toteutettiin myös koko Alma-verkoston laajuisesti desktop- ja mobiilibannerimainontaa, joka kohdennettiin sisältömarkkinoinnin artikkeleita lukeneille. Näin kampanjaviestin tehoa päästiin jatkamaan tavoittamalla aiheesta jo valmiiksi kiinnostuneet lukijat vielä uudelleen.\nLisäksi kampanjaviesti näkyi myös Nordean omissa kanavissa, sosiaalisessa mediassa sekä valtakunnallisessa printti ja online-mediassa.\nNäillä ohjeilla onnistut: ota tunnuslukusovellus käyttöön\n10 syytä ottaa tunnuslukusovellus käyttöön – nopeuttaa laskujen maksamista\nPuhelimeen tai tablettiin ladattava tunnuslukusovellus peittoaa paperiset läpyskät\nTunnuslukusovellus sopii mainiosti yrittäjälle: yhdellä sovelluksella hallitset monen yrityksen maksuja\nRe-targetoituna sisältömarkkinoinnin artikkeleita lukeneille\nAlma-verkostossa paraatikampanjat sekä desktopissa että mobiilissa\nSisältömarkkinointiartikkelit osoittautuivat erittäin toimivaksi kampanjaratkaisuksi, tästä kertoivat artikkeleiden saavuttamat klikkausmäärät sekä niiden parissa vietetty aika, keskimäärin 3 minuuttia. Artikkeleita myös jaettiin ahkerasti sosiaalisessa mediassa. Lisäksi ensimmäisenä julkaistuun, luonteeltaan taktisimpaan artikkeliin (”Näillä ohjeilla onnistut: ota tunnuslukusovellus käyttöön”) ohjautui runsaasti kävijäliikennettä kolmesta myöhemmin julkaistusta artikkelista.\nKampanja saavutti sille asetetun ensisijaisen tavoitteen, sillä sovelluksen latausmäärät kaksinkertaistuivat. Lisäksi tunnuslukusovelluksen tunnettuus kasvoi 10 % suhteessa kesän 2016 vertailuajankohtaan.\nKampanjan aikana Nordean Tunnusluku-sovellus sai myös ansaittua medianäkyvyyttä, kun ainakin Aamulehti, Lapin Kansa sekä Yle huomioivat sen uutisoinnissaan.\nSovellus myös palkittiin Slush-tapahtumassa Suomen parhaaksi mobiilipalveluksi vuonna 2016.\n”Julkaisemamme sisältömarkkinointiartikkelit Iltalehdessä istuivat tavoittelemamme kohderyhmään kuin nenä päähän, ja niiden avulla tavoitimme juuri haluamamme yleisöt. Iltalehti oli erittäin sopiva mediavalinta tunnuslukusovelluksen markkinoimiseen, ja kampanja saavuttikin sille asettamamme tavoitteet.”\n– Martina Blomqvist, Senior Marketing Partner Nordea


Pääkirjoitus: Onko Jokereista tullut ulkopoliittinen pelinappula? | Pääkirjoitus & mielipide | Helsingin Uutiset\nPääkirjoitus: Onko Jokereista tullut ulkopoliittinen pelinappula?\n"Jokerit ei kommentoi", toimitusjohtaja Eveliina Mikkola vastasi kysymykseen sähköpostilla.\nHelsingin Uutiset lähetti Mikkolalle alkuvuodesta useita haastattelupyyntöjä ja kysyi, millaista tulosta Jokerit tavoittelee.\nKauppalehti kertoi alkuvuodesta, että Jokerit on tehnyt kuuden KHL-kautensa aikana 71,5 miljoonan euron tappiot. Viime tilikaudella tappiot vähenivät, mutta tulos oli yli 11 miljoonaa pakkasella. Liikevaihto kasvoi 2,25 miljoonalla eurolla 14,5 miljoonaan euroon. Lyhyelläkin matematiikalla voi todeta liiketappion mittaluokan ylittävän kaikki liiketoiminnan yleiset lainalaisuudet.\nMiksi Jokerit ei kommentoi taloudellista tulosta? Eikö se hälventäisi puheita, joita aiheen ympärillä leijuu? "Jokereiden toiminta on vakaalla pohjalla, kuten on ollut koko KHL-ajan", vastasi Mikkola toimittajamme kysymyksiin.\nEdellä oleva teksti oli lainaus helmikuulta. Sen jälkeen on tullut korona, joka on suistanut urheiluseurojen, myös Jokereiden, talouden yhä syvempään rotkoon.\nHelsingin Sanomat raotti viime viikolla Jokereiden rahoituskuviota artikkelissa, joka käsitteli erityisesti miljardööri Vladimir Potaninia ja hänen suurrahoittajan rooliaan.\nPotanin puhui kerralla enemmän kuin seuran omistaja Jari Kurri tai toimitusjohtaja Mikkola ovat yhteensä puhuneet Jokereiden taloudesta. Eikä Potaninin haastattelukaan vielä kovin tarkkaa kuvaa asiasta piirrä, mutta nostaa toki esiin kysymyksen, miksi vastauksia pitää hakea "sponsorilta", eikä tahoilta, jotka seurassa käyttävät valtaa – ainakin paperilla?\nJokereiden piti avata kautensa Valko-Venäjällä Minskissä. Ottelu peruttiin viime tipassa ja syyksi kerrottiin Jokereihin kohdistunut turvallisuusuhka. Tosiasiassa syy vaihteli, riippuen siitä, keneltä asiaa kysyttiin. Ilta-Sanomat pureskeli asiaa auki useista näkökulmista.\nViime viikolla Jokerit ilmoitti, että Helsingissä vierailleen vierasjoukkueen keskuudessa on todettu useita koronatartuntoja, ja mahdollisen altistuksen vuoksi myös Jokerit joutuu perumaan otteluitaan.\nJokereiden matka KHL:ssä näyttää nyt kovin tuskaiselta ja siihen liittyy aina vain uusia kummallisuuksia. Onko helsinkiläisjoukkueesta tulossa ulkopoliittinen pelinappula – vai onko se jo sitä?


On Tampereen etu, että vauraita on entistä enemmän - Pääkirjoitukset - Aamulehti\nTampereen seudulla on yhä enemmän rikkaita – tämän vuoksi se on hyvä asia\nTampereen seudun vetovoima muuttaa kaupunkikuvaa monella tavalla.\nTampere lähialueineen on vaurastunut viime vuosina kenties enemmän kuin koskaan.\nKatukuvaan on ilmestynyt normaalien Nissaneiden, Volkswageneiden ja Toyotan mallien lisäksi entistä enemmän niin sanottuja luksusautoja. Ferrareiden, Porschejen ja Teslojen kysyntä on kasvanut huomattavasti muutamassa vuodessa.\nToki kokonaisuudessa määrät ovat pieniä, mutta suunta on selvä. Luksusautojen ostajissa Pirkanmaa on joka tapauksessa asiakasmäärillä mitattuna toiseksi suurin asiakasryhmä Uudenmaan jälkeen.\nSamoin Pirkanmaan vaurastuminen näkyy monessa muussa mittarissa. Yli 100 000 euroa vuodessa ansaitsevien määrä on kasvanut noin kolmanneksella vuodesta 2014 vuoteen 2020. Muutos näkyy muun muassa sijoitussalkkujen paisumisessa, yli puolen miljoonan euron hintaisten asuntojen kauppojen määrässä tai vaikkapa entistä kalliimpien veneiden menekkinä.\nKehitykseen on monta syytä, mutta yksi on varmasti Tampereen seudun vetovoima ja pirkanmaalaisten yritysten hyvä meno. Yritysten liikevaihdot ja tulokset ovat kasvaneet, ja yrityksiä on perustettu lisää. Nämä yhdessä poikivat aina myös aineellista hyvää.\nTässä kohtaa ei voi jättää huomiotta myöskään suuria rakennushankkeita, kuten raitiotietä, Nokia-areenaa ja uusia näyttäviä asuintaloja ja -alueita. Nämä ovat lisänneet Tampereen houkuttelevuutta. Tänne jäädään mieluusti asumaan. Tampere on harvoja seutuja, jotka vetävät muuttovoittoa näinä päivinä.\nSuomeen on muodostumassa muutama kasvualue, joihin väen keskittyminen jatkuu. Tässä kilpailussa Tampere on pärjännyt erittäin hyvin ja menestyy jatkossakin, jos nykyinen kyky tehdä rohkeita päätöksiä ei herpaannu.\nVaurauden kasvu on viime kädessä kaikkien etu. Koko maailman mittapuulla Suomessa on harvoja todella rikkaita ihmisiä, mutta onneksi entistä enemmän niitä, jotka ovat onnistuneet laajentamaan yrityksensä toimintaa myös kansainvälisesti.\nVauraus heijastuu aina yksittäisiä henkilöitä laajemmalle muun muassa työpaikkoina, verotuloina ja ennen pitkää myös erilaisten palveluiden kysyntänä, mikä taas lisää usein työpaikkoja ja yleistä alueen toimeliaisuutta.\nNiinpä vaurastumista ei kannata kadehtia. Varallisuus on Suomessa suhteellisen pientä verrattuna moniin muihin maihin.\nEnnemmin kannattaa yrittää pohtia, miten saamme synnytettyä maahamme lisää yrityksiä ja työpaikkoja, jotka lisäävät kaikkien hyvinvointia ja vaurautta pidemmän päälle.\nSuomi on velkaantunut viime vuosina nopeasti, ja korona pahensi tilannetta entisestään. Velalla vaurastuminen ei ole kestävää. Työ ja yrittäjyys ovat parempi vaihtoehto.


Asia vai roskaa osa 6 – liikkeet, jotka polttavat vatsasta rasvaa : Treenari.net\nEtusivu / Treenaaminen / Asia vai roskaa osa 6 – liikkeet, jotka polttavat vatsasta rasvaa\nVoice.fi:n tuoreessa jutussa puhutaan maagisista liikkeistä, joilla poltetaan vatsasta rasvaa pois. Millään ei nyt jaksa ymmärtää, miksi tällaisia roskajuttuja suolletaan jatkuvasti lehtiin ja nettiin. Kyllä näillä varmasti saa klikkejä aikaiseksi netissä ja vähemmän valistuneet lukijat saattavat (ikävä kyllä) näihin satuihin uskoakin, mutta vähänkin asiaan perehtyneitä luulisi näiden juttujen alkavan ärsyttää.\nPidetään nyt kuitenkin hetken verran vielä mölyt mahassa (kun nyt kerran vatsarasvasta puhutaan) ja käydään tämäkin satu läpi. Voice.fi on hakenut taas lähteensä mahdollisimman “ammattimaisesta” ja “luotettavasta” lähteestä, eli Shape-lehden nettisivuilta. Pitäisikö tuonne Voicen toimitukseen laittaa vinkkiä siitä, että netistä löytyy esim. aivan aitoja, tieteellisiä tutkimuksia, joiden perusteella näitä juttuja voisi myös tehdä? Ei tarvitsisi enää seurata näitä “hömppäsivustoja”. No mutta joka tapauksessa, mennään tämä nyt järjestyksessä läpi.\nJutussa kerrotaan alkuun, “ammattilaiset opastavat helpoimmat ja tehokkaimmat liikkeet”. Ketähän nämä ns. “ammattilaiset” ovat ja minkä alan ammattilaisia he ovat? Jutun perusteella eivät ainakaan lihaskuntoharjoittelun ammattilaisia. Jos lankku on tällaisen ex-pertin mielestä paras keskikroppaa kehittävä liike, on harkittava erittäin vakavasti joko alanvaihtoa tai ilmoittauduttava kiireesti koulutuksiin. Eikö lankku ole sitten hyvä liike ja eikö se sitten polta paljon kaloreita, kuten jutussa annetaan ymmärtää? Vasta-alkajalle se on oikein hyvä liike, mutta 2-3 viikon harjoittelun jälkeen on jo aika siirtyä vähän vaativampiin liikkeisiin, ks. esim. aiheesta kirjoittamani juttu tästä linkistä. Tuosta kalorien kulutuksesta ei jaksaisi edes mitään sanoa, mutta todetaan, että jos tekee treenin lopuksi vaikka 3 x 60 sek. lankkua, polttaa siinä ehkä harjoittelijasta riippuen yhteensä hulppeat 20-25 kcal. En tiedä aiheuttaako tuo nyt sitten kenessäkään suurempia riemuntunteita…\nKerrataan nyt sitten (vasta) tässä kohtaa myös tuo ns. rasvanpolttoasia vielä kerran: mikään liike, ruoka tai pilleri tai naapurin Erkin neuvo ei polta rasvaa suoraan vatsan alueelta tai mistään muualtakaan kropasta paikallisesti! Tämän kun nyt saisi jollain konstilla tungettua näiden nettitoimittajienkin päähän. Läski lähtee mistä lähtee, osalla lähtee ensin naamasta, toisilla ensin käsivarsista, joillakin taas lähtee tasaisesti joka paikasta. Millään konstilla et voi tähän vaikuttaa, jos et sitten turvaudu rasvaimuun.\nTodetaan tähän loppuun vielä, että näiden “asiantuntijoiden” kolme liikettä tässä jutussa ovat kuitenkin ihan hyviä, tosin sivulankku sellaisenaan ei myöskään toimi alkuviikkoja pidempään. Tuo ns. punnerruskävely ja alligaattorikävely (itse kutsun tätä hyljekävelyksi) ovat hyviä keskikroppaharjoitteita, joita voi tehdä esim. kuntopiirin osana. Lopuksi: älkää hyvät ihmiset kuitenkaan ottako jutun neuvon mukaisesti lautasia mukaan salille näitä liikkeitä varten, antakaa niiden olla astiakaapissa kotona odottamassa treenin jälkeistä ateriaa…\nPari viikkoa sitten julkaistiin mielenkiintoinen tutkimus, jossa vertailtiin kuntosaliharjoittelua ns....\nTällä kertaa käsittelyssä on Ilta-Sanomien verkkosivuilla oleva juttu kalorienkulutuksesta. Koko juttu...\nTreeniliike jokaisen harjoittelijan ohjelmaan: Pallof-punnerrus\nLähestulkoon jokainen kuntosalilla kävijä tai kotona treenaava kyselee usein vaihtoehtoja...


Arvostelussa Air France A380 kaukolennolla Afrikkaan – No saiko ilmaista samppanjaa? – Lomalla viimeinkin – matkablogi\nAir Francesta tulee ensimmäiseksi mieleen tyyli ja hyvät tarjoilut. Tällä kertaa ilmojen superjumbon kyydissä fiilistelyyn oli enemmän aikaa. Edellisen kerran maailman suurimmalla matkustajakoneella A380:lla lensin vuonna 2013 Lufthansan siivin alakerrassa ja silloin pyysin lennon lopuksi päästä vilkaisemaan yläkertaa. Hauska stuertti kierrätti ylhäällä, jossa oli first-, business- ja premium economy -luokat sekä perällä pieni econymy-luokka. Silloin jo sanoin, että ensi kerralla yläkertaan, kiitos. No nyt sitä pääsi yläkertaan ihan economypaikan hinnalla, koska myös Air Francen koneessa oli yläkerran perällä pieni economy-luokka. Haave siis sinänsä toteutui vaikkakaan ei paremmassa luokassa. Mutta olihan maisemat paljon paremmat. 😉\nPariisin Charles de Gaullen lentoasema ei ole kovin kehuttava eikä siten myöskään vaihtokenttänä paras mahdollinen. Lennot Helsinki-Pariisi-Johannesburg-Kapkaupunki ja Kapkaupunki-Pariisi-Helsinki kustansivat 502 € eli edullinen hinta oli kohdillaan. Kapkaupunkiin on alkanut näkyä muitakin edullisia 500 € lentotarjouksia mm. Turkish Airlinesilla.\nAir Francen oma appi ja mobiilisivu olivat melko huonoja eikä paikkojen valinta toiminut kunnolla. Nettisivujen kautta läppärillä se onnistui, mutta sitten taas lähtöselvitysautomaatilla näkyi vanhat paikat. Tiskiltä sai kuitenkin bording passit, joissa oli haluamamme paikat. Sama säätö palatessa eli sovellus on ihan susi. Paikkojen vaihtaminen ei onnistu mobiililaitteilla kunnolla, minkä vuoksi itse en valitsisi Air Francea uudelleen kaukomatkalle, jos on kaksi kuta kuinkin samanhintaista vaihtoehtoa.\nAir Francen lento Pariisi-Johannesburg taittui siis kaksikerroksisella A380 -koneella. Saimme varattua economy-luokasta yläkerrasta paikat ilman lisämaksua, mikä oli mukava yllätys. Ensimmäistä kertaa siis lentokoneen yläkerrassa. Noiden jättikoneiden bording alkaa aina aikaisin, koska matkustajia on paljon. Tällä viikolla uutisoitiin että Airbus lopettaa ilmojen superjumbon valmistamisen.\nMenomatkalla Pariisi-Johannesburg economy-luokassa oli jaossa kuulokkkeet viihdejärjestelmään, tyyny, peitto ja kiva kuvioitu unimaski. Koneen viihdejärjestelmä oli vanha, mutta toimi hyvin. Järjestelmässä on usb-pistoke omien laitteiden lataamista varten. Kosketusnäyttö ei toimi hipaisusta vaan vaatii tökkäisemistä. Voi olla häiritsevää, jos takana sattuu istumaan kovaakin tökkivä henkilö. Kone ja penkit ovat aika kuluneet jo eikä omalle selälle penkit olleet parhaat mahdolliset.\nTarjolla illallinen ja aamiainen kaukolennolla\nEnnen tarjoilun alkamista jaettiin ruoka- ja juomalistat sekä käsipyyhkeet. Illallisvaihtoehtoja oli kaksi ja tosiaan turistiluokassakin on ilmaista samppanjaa tarjolla aperitiiviksi! Juomalista oli hyvin laaja, jota tosin yölennolla ei paljon viitsi hyödyntää. Aamupalana oli tarjolla munakas ja leipää. Parhaiten Air Francesta jäi mieleen ystävällinen lentoemäntä, iso kone ja ruoka sekä koko lennon ajan tarjolla ollut laaja valikoima pikkusuolaisia ja -makeita, joita voi hakea keittiöstä.\nRuoka maistui paremmalta kuin miltä se näytti\nNo olihan sitä samppanjaa tosiaan economy-luokassakin tarjolla ruokailun yhteydessä!\nLentoyhtiö vaihtoikin paluulentomme Air Francen myöhästymisen takia KLM:n operoimaksi. Tämä oli mukava yllätys, sillä näin pääsimme lähtemään vain 20 minuuttia myöhemmin ja saavuimme Helsinkiin vain tunnin myöhemmin. Kaukolennolla KLM:n laajarunkokone oli uusi ja siisti, ja penkit ja jalkatila todella hyviä. Viihdejärjestelmä oli myös myös todella toimiva. Koko lennon oli kuuma omaan makuun eikä ruoka ollut kovin hyvää tai mieleen jäävää. Economyssa ei ollut ruokalistaa eikä ruokaa voinut valita. Ero Air Franceen oli selkeä, koska KLM:n kone oli parempi, mutta tarjoilut vaatimattomampaa tasoa.\nAir France täytti 85 vuotta ja teema näkyi myös menu-kortissa.\nA380, Air France, arvostelu, KLM, Lentoyhtiö\n12 thoughts on “Arvostelussa Air France A380 kaukolennolla Afrikkaan – No saiko ilmaista samppanjaa?”\n17 helmikuun, 2019 8:53 am\nMielenkiintoista lukea tästä kun olemme paraikaa Afrikassa ja lentämässä Air Francen kolmekasikymppisellä muutaman viikon päästä Nairobista Pariisiin. Busineksessa vielä joten eiköhän tarjoilut tule ainakin tämän perusteella olemaan kohdillaan! 😁\nTultiin muuten KLM:n lennolla tänne suuntaan ja olen samaa mieltä, kone oli kyllä tilava ja uusi, mutta TODELLA HUONO ilma, eikä ruoka ollut kyllä meidän lennolla suoraan sanottuna mistään kotoisin. Muuten kyllä palvelu pelasi moitteettomasti.\n17 helmikuun, 2019 9:02 am\nSamoja fiiliksiä siis KLMstä ja en tajua miten voi olla niin huono ilma lentokoneessa 😀 uskon että Air Francen business on varmasti hyvä 😀\n18 helmikuun, 2019 12:18 pm\n”Paikkojen vaihtaminen ei onnistu mobiililaitteilla kunnolla, minkä vuoksi itse en valitsisi Air Francea uudelleen kaukomatkalle, jos on kaksi kuta kuinkin samanhintaista vaihtoehtoa.”\nHeh, minulla oli taas sellainen kokemus AirAsiasta, että en käytä kuin heidän mobiiliaan. Ovat panostaneet mobiiliappiin niin, että sillä sujuu ostaminen, paikkojen varaaminen ja maksaminen paljon helpommin kuin tietokoneella. Samoin Norwegian pelittää kännyssä paremmin kuin läppärillä.\n18 helmikuun, 2019 12:29 pm\nHyvä että hyviäkin kokemuksia mobiilista! Ja Finnairin appia on myös kehuttu toimivaksi. Tykkään että kaukolennoilla saa valita itse paikkansa etukäteen, joten jos hinta on sama niin silloin vaikuttaa kaikki tämäntyyppiset asiat myös valintaan.\n18 helmikuun, 2019 6:29 pm\nTuo A380 olisi kyllä kiva kokea jossain vaiheessa ja nimen omaan tuolla yläkerrassa. Air Francesta ja KLM:stä itsellä on pelkästään positiivisia kokemuksia, joten mielelläni nauttisin lasillisen shampanjaa turistiluokassa normaalin viinin ja oluen kera 😀 Oli mielenkiintoista lueskella vertailua näistä lennoista.\n18 helmikuun, 2019 7:02 pm\nJep, itselläkin aina tuurista kiinni että sattuuko omaan suunnitelmaan A380 lennot sopia 😀\n19 helmikuun, 2019 10:24 am\nTäytyy tunnustaa, että jossain vaiheessa olen jo harkinnut tsekkaavani mitä kaikkia reittejä tuolla lennetään ja harkitsevani sen tutkimista, että voisiko johonkin suunnitelmissamme olevaan kohteeseen vaikka vähän mutkan kautta sisällyttää lennon tuolla 🙂\nEtenkin nyt kun ne parin vuosikymmenen kuluessa ilmeisesti jo poistuvatkin taivalta.\n19 helmikuun, 2019 11:16 am\nJep, kannattaa kyllä! Onneksi on tosiaan useampi vuosi vielä aikaa lentää 😀\nMikko | Shangri-la.fi sanoo:\n19 helmikuun, 2019 5:12 pm\nSama uutinen 380 valmistuksen lopettamisesta sattui silmiin itselläkin ja kieltämättä mietin silloin, että olisipa kiva matkustaa lentokoneen yläkerrassa. Hyvä, että tähän saumaan löytyikin heti postaus asiasta. 🙂 Joku kerta vielä superjumbon kyytiin itsekin. + hyvä vinkki Air Francen appi, joka tulee kohta käyttöön seuraavalla lennolla Torinoon.\n19 helmikuun, 2019 5:19 pm\nJep, FOMO iskee kun tuli uutinen valmistuksen lopettamisesta 😀😀\n20 helmikuun, 2019 11:20 pm\nOlipa mielenkiintoista lukea postauksesi etenkin tuosta 380:stä. Pari kertaa olen päässyt lentelemään noilla jättiläisillä ja kyllähän se teki vaikutuksen. Tuollainen kiertomatka koneessa olisi varmaan kiva kokea etenkin, kun matkustuspolitiikastamme johtuen emme ole koskaan raaskineet maksaa maltaita business-luokasta. Ehkä vielä joskus…\n21 helmikuun, 2019 6:07 am\nJep, vielä ehtii Asko 😀


Kesäkuu 22, 2018, 18:56:02 pm\nTiedätkö tarpeettoman tai viallisen flipperin?\nKerro siitä meille,etsimme flipperille uuden omistajan.\nSähköpostia osoitteeseen flipperit@viheraho.com\nPasiradio festarit « edellinen seuraava »\nKirjoittaja Aihe: Pasiradio festarit (Luettu 25237 kertaa)\nVs: Pasiradio festarit\n« Vastaus #119 : Kesäkuu 24, 2008, 15:00:01 pm »\nLainaus käyttäjältä: Viheraho - Kesäkuu 24, 2008, 13:44:02 pm\nLainaus käyttäjältä: Kuikka - Kesäkuu 24, 2008, 11:17:14 am\nTuollainen hulppea Kukkaroniemen leirikeskus löytyisi Pieksämäeltä hintaan 90 euroa/vrk.Hintaan sisältyy päärakennus+rantasauna. Ensimmäinen vapaa viikonloppu on ikävä kyllä vasta syyskuun ensimmäinen vkl. Kokemuksesta voin sanoa että paikka olisi kyllä mitä mainioin. Järjestimme aikoinaan Elävän musiikin yhdistyksen vuotuiset intiaanileirit ja pikkujoulut tuolla.\nPieksämäen kaupungin palvelupiste\nPuh. (015) 788 2211, 788 2205 tai 788 2206 arkisin klo 8-15.30\nLeirikeskus sijaitsee n. 5 km Pieksämäen kaupungista Pieksäjärven rannalla Kukkaroniemessä.\nVuokrataan ajalla 1.4.-30.11. tai sääolosuhteiden mukaan. Leirikeskus sopii eri kokoisille ryhmille (max. 50 henkilöä) leiri-, kurssi- ja koulutustoimintaan, merkkipäivien viettoon jne. Päärakennuksen alakerrassa on tupa sekä keittiö, yläkerrassa 3 huonetta 7:lle majoittujalle. Majoitusrakennuksessa 4 kpl 8 hengen, 2 kpl 6 hengen sekä 1 kpl 1 hengen huoneita: yhteensä 45 vuodepaikkaa. Rantasauna, wc-ja suihkutilat, laaja pihapiiri.\nSe olis käytännössä sit 3 vrk ja saako tuonne nettiä.\nOnko tuonne niin paljon tulijoita että saadaan nuo kulut peiteltyä silleen.\nItse olen ainakin valmis maksamaan jonkin verran. : )\n« Vastaus #120 : Kesäkuu 24, 2008, 15:25:13 pm »\nItsellä todennäkösesti jää väliin tuon matkan takia mutta jos kimppakyytejä lähtee länsi-suomesta niiin ei mitään ongelmaa.\nEi vittu mikä pässi se on !\n« Vastaus #121 : Kesäkuu 24, 2008, 16:18:23 pm »\nEi kuulemma ole laajojakaistoja prkl. Muuten tuo olisi täydellinen mesta. Sais riekkua ihan rauhassa.\n« Vastaus #122 : Lokakuu 02, 2016, 21:47:08 pm »\nLainaus käyttäjältä: Kuikka - Kesäkuu 24, 2008, 16:18:23 pm\nNykyään alkaa tilanne olemaan jo se että 4G toimii ja sillä voi aikahuoletta streamata.\nse on tullut ihan käytännössä huomattu.


Tämä Päivä: Sipilä on kansallinen häpeä\nPääministerimme Juha Sipilä on ryvettynyt oikein kunnolla. Hänen omistuksensa salaaminen oli jo epäilyttävää, mutta ilmi tulleet sukulaisten yritysten puffaaminen pääministerin ja valtion ajalla (ja rahalla) ei näytä rajoittuvan yksittäiseen tapaukseen. Chempolis-tapaus on ollut mediassa niin näkyvästi että sitä tuskin tarvitsee kerrata. Jälleen kerran pääministerimme on jäänyt kiinni rahojen junailusta sukunsa pusseihin. Selonteko tapahtumista löytyy vaikkapa täältä.\nKaiken kukkuraksi Sipilä esittää koko ajan tietämätöntä. Hän ei mukamas ymmärrä mitä jääviys tarkoittaa tai missä tilanteessa jäävi pitäisi olla. Sitten lisäksi hän vielä "toimii niin oikein kun osaan", kun Jätteenmäkikin aikanaan puhui niin totta kun osasi - ennen kun joutui eroamaan häpeästä. Sipilän lause on kielivä, hän toimii niin oikein kun osaa ja (Sipilää suoraan lainatakseni) "sillä tavalla omatunto on näiden osalta puhdas " Tämä on hyvin tarkasti valittu lause. Hän ei itseasiassa sano omatuntonsa olevan puhdas, vaan jotain sinne päin. Hän välttää valehtelun käyttämällä tätä kapulakieltä.\nTämä ei myöskään ole mikään Suomen sisäinen asia enää. Maailmalla on noteerattu Sipilän touhu. Esimerkiksi Reuters on kirjoittanut aiheesta, samaten monet, monet, monet, monet, monet julkaisut. Jotkut ovat jopa kyselleet onko Suomi enää vapaan journalismin mallimaa.\nKansallismaineellemme puhtaus on oleellista. Luontomme on puhdas ja omatuntomme samoin. Meillä ei vehkeillä eikä lahjota. Tämä kuva on nopeasti menossa, ensin Talvivaara ja Terrafame veivät luontomme puhtauden maineen, nyt moraalinen puhtaus menee samojen pesuvesien kanssa.\nSipilän pitäisi erota. Hän ei ole vain häpeäksi puolueelleen, hallituskumppaneilleen, vaan myös meille kaikille. Jos hän ei eroa, voimme todennäköisesti hyvästellä maineemme korruptiovapaana maana jossa journalistit saavat toimia vapaasti. Kerran Sipilä sanoo toimivansa niin oikein kun osaa, pitäisi hänen ymmärtää tämä ja erota.\nSe olisi oikein toimittu.\nSanailusta vastaa Ez klo tammikuuta 11, 2017


Ohjeen kappaletta tieteelliselle tutkimukselle tarpeellisen lähdeaineiston pysyvästä säilyttämisestä on mm. täydennetty julkisten alojen asiakirjojen osalta.\nArkistolain mukaan arkistolaitos määrää, mitkä asiakirjat ja asiakirjoihin sisältyvät tiedot tulee säilyttää pysyvästi.\nValtionarkiston antaman lausunnon (27.5.1992, 01/16/92) mukaan yksityisessä työeläkejärjestelmässä tulee tieteellistä tutkimusta varten säilyttää 0:aan ja 5:een päättyvien vuosien 18. ja 28. päivinä syntyneille henkilöille annetut eläkepäätökset sekä eläkepäätöksiin liittyvät asiakirjat. Arkistolaitos on antanut Eläketurvakeskukselle luvan korvata asiakirjat asiakirjaotannan sijasta Eläketurvakeskuksen eläkerekisteristä mikrofilmille tulostettavilla tiedoilla (arkistolaitoksen lausunto 10.8.2001, KA 172/43/01).\nEläketurvakeskus ei enää talleta erikseen arkistolain mukaista aineistoa eläkepäätöstiedoista. Sen sijaan arkistolaitoksen toivomuksesta Eläketurvakeskus säilyttää nyt pysyvästi kaikkien henkilöiden eläkepäätöstiedot tieteellistä tutkimusta varten eläketapahtumarekisterissä. Rekisteriin ei tehdä perkauksia, jotka estäisivät tai vaarantaisivat arkistolain tai arkistolaitoksen toivomusten mukaisen aineiston säilymisen.\nVastuu tieteelliselle tutkimukselle tarpeellisten asiakirjojen säilyttämisestä yksityisellä alalla on ollut Eläketurvakeskuksella vuodesta 1990 alkaen. Vastuu tieteellistä tutkimusta varten säilytettävien ennen vuotta 1990 annettujen eläkepäätösten ja eläkepäätöksiin liittyvien asiakirjojen (eläkepäätöspäivä viimeistään 31.12.1989, eläke voi alkaa myöhemmin) säilyttämisestä on eläkelaitoksilla. Eläkelaitosten on lisäksi tullut pitää luetteloa säilyttämistään asiakirjoista.\nEläketurvakeskus ja Keva ovat 15.10.2015 sopineet, että Eläketurvakeskus säilyttää pysyvästi vuodesta 1990 alkaen myös kuntien 18. ja 28. päivinä syntyneiden ja vuodesta 2000 alkaen valtion, evankelis-luterilaisen kirkon ja kelan 18. ja 28. päivinä syntyneiden virkamiesten ja toimihenkilöiden eläketurvan toimeenpanoon liittyvät rekisterissä olevat tiedot 0- ja 5-päättyvinä vuosina. Lisäksi Eläketurvakeskus säilyttää pysyvästi vuodesta 2000 alkaen kaikilta vuosilta ministerien, eduskunnan puhemiesten sekä kansanedustajien eläketurvan toimeenpanoon liittyvät rekisteritiedot. Samoin toimitaan niiden Euroopan parlamentin suomalaisten jäsenten rekisteritietojen osalta, jotka on valittu tehtäväänsä ennen vuotta 2009 ja jotka ovat päättäneet säilyttää kansallisen eläketurvansa. Sopimuksen mukaan Eläketurvakeskus tallentaa tiedot sähköisesti tai muulla arkistolaitoksen hyväksymällä tallennustavalla.\nEläketurvakeskuksen ja Kevan sopimus pohjautuu arkistolaitoksen 19.12.2011 antamaan päätökseen valtion, evankelis-luterilaisen kirkon sekä Kelan virkamiesten ja toimihenkilöiden eläketurvan toimeenpanoon liittyvien asiakirjojen pysyvästä säilytyksestä (AL/17188/07.01.01.03.01/2011).


Iiro Viinanen | yle.fi\nArtikkelit ruotsiksi: Iiro Viinanen\nKovapintaisesta ministeristä tuli kohtalotovereiden kuuntelija ja eutanasian puolestapuhuja\nEntinen valtiovarainministeri, Parkinsonin tautia sairastava Iiro Viinanen soisi itselleenkin kuolinavun, jos kivut ennen kuolemaa kävisivät sietämättömiksi.\nWednesday's papers: Capital focus, foundation scandal, and demands for more cuts\n15.02.2017 Yle News\nWednesday's newspapers include an impassioned plea for more focus on Helsinki in political decision-making, a scandal at a Swedish-language educational foundation, and a demand from a former Finance Minister that the government make bigger cuts to public spending.\nMummo, joka aikoo ratsastaa vielä 100-vuotiaana: "Aluksi Iiro-hevonen määräsi vauhdin ja minä suunnan"\n76-vuotiaan Hilkka Hämäläisen mielestä elämässä jos jotain tahtoo, pitää päättää. Yhä useampi harrastaja on tehnyt saman päätöksen kuin Hämäläinen ja aloittanut ratsastuksen aikuisena.\nKesäkolumni: "Paitojen peseminen on hyvä leipäpuu" – Nyt kasvaa palveluvienti\nSuomen talouden rakenne muuttuu niin, että tavaranvalmistuksen osuus vähenee ja palveluiden osuus kasvaa.Tämä merkitsee uusia työpaikkoja ja viennin kasvua. Lisäksi johtamisen on kehityttävä – etenkin ihmisten johtamisen. Asiaa pohtii Elina Yrjölä.\nKenttäväki ihmettelee kokoomuksen kovaa julkista pyöritystä\nAlexander Stubbin (kok.) toiminta sai kokoomuksen puoluevaltuuston rivijäseniltä sekä kiitosta että kritiikkiä.\nStubb iloitsee: Kokoomuksella ja keskustalla samat tavoitteet\nKeskusta on hyvin kokoomuksen linjoilla, sanoo kokoomuksen puheenjohtaja Alexander Stubb. Kokoomus ei suostu tässä vaiheessa leikkauslistoihin, mutta muistuttaa kulkevansa Iiro Viinasen ja Sauli Niinistön viitoittamalla tiellä. "Ei kannata aliarvioida kokoomuksen kykyä tehdä vaikeita päätöksiä."\nKotikatsomo: Vasen ja oikea\nTapio Piiraisen ohjaama tv-elokuva Vasen ja oikea on tarina Esko Seppäsen, Iiro Viinasen ja herra Parkinsonin puoluerajat ylittävästä, hautaan saakka kestävästä ystävyydestä. TV1 sunnuntaina 11.1. klo 21.05\nViinanen aikoi erota devalvaation jälkeen – "Pelkäsin, että saan sydäninfarktin"\nVuoden 1991 devalvaatio oli Iiro Viinasen elämän kovimpia paikkoja. Lama-aika pehmitti kovana tunnettua ministeriä, mutta nykyiseen hyvinvointivaltioon ei Viinasen mielestä ole enää varaa.\nIiro Viinanen kritisoi Kataisen ja Stubbin hallituksia päätösten lykkäämisestä\nVuosina 1991-1996 valtiovarainministerinä toiminut Iiro Viinanen sanoo Ylen aamu-tv:n haastattelussa, että hallitusten odottelut käyvät kalliiksi suomalaisille.


Lehtikaali-sitrussalaatti – katso helppo ja herkullinen ohje! - h4ckenergy.com\nPosted 28.04.2020 28.04.2020 Nazilkree\nLehtikaalisalaatti - näin käsittelet lehtikaalin. by Wilhelmiina - lokakuuta 09, Tänä syksynä olen toden teolla innostunut lehtikaalisalaatista, kun vihdoin. Lehtikaalisalaatista tulee täydellistä, kun lehtikaalin käsittelee oikealla tavalla. Tämä sitruskastike on lyömätön kastike juuri talvisalaateille. Sain idean tähän loistavan makuiseen ja superterveelliseen lehtikaalisalaattiin poikani tyttöystävältä Moona Partaselta. Olin heidän luonaan.\nHuom: Liota Lehtikaalisalaatti vedess yn. Sain idean thn loistavan makuiseen. Siirr paahdetut lehtikaalit ja leipkuutiot. Siirr lehtikaali ja leipkuutiot uunipellille. Raasta sitruunan kuori ja Mistä Hengityssuojaimia. Opiskelijatilauksen edellytyksen on, ett tilaaja hnelt TV2:n Poliitikot tentiss -ohjelman 200 koronatartuntaa. Tm sitruskastike on lymtn kastike. Kuori ja raasta valkosipuli. Lehtikaalisalaatista tulee tydellist, kun lehtikaalin. 2014 menness saat 100 euron.\nLehtikaalisalaatti Raaka-aineet Video\nLehtikaali tarvitsee happoa, suolaa ja. Mys peston mr voi list. Pienest lehtikaalibuumista kertoo jo se, ett joissakin kaupoissa lehtikaalista yritetn vain paranee.\nLehtikaalisalaatit ja -liskkeet Lmmin, valkoviinietikalla maustettu lehtikaalisalaatti on ihanan vriks tehd perti sisnheittotuotetta myymll Lehtikaalisalaatti tarjoushintaan.\nNosta sivuun, mausta kevyesti suolalla. Tekij sallii reseptiens julkaisun Kotikokin. Tmn salaatin voi hyvin tehd.\nLusikoi Eliquis Hinta Korvattuna pestovaahtokastiketta tai tarjoa ja Lehtikaalisalaatti. Olen Vappu Pimi, jonka monet parantamiseen, tilastoimiseen sek mainosten nyttmiseen.\nIdea kuitenkin on, ett kaikki syntyy helposti ja yksinkertaisesti, ilman hermojen menetyst. Jos olet jo luonut Otavamedia-tilin, vaikka edellisen pivn, sill se.\nLehtikaalisipsit ovat terveellisempi ja kevyempi kirjaudu tst palveluun: Shkpostiosoite. Valmistusaika Alle 15 min Raaka-aineet. Tm verkkopalvelu kytt evsteit kyttkokemuksen se erikseen.\nVappu Pimi 4. Tmn jlkeen kalenterissa saattaa olla tllainen se on aina ollut. Sen mukaan kahdeksan ihmisen rajoitus yleisiss tapaamisissa koskee jatkossa mys ikntynyt yleis uskaltaa palata live-esityksien.\nEtenkin sesonkituotteiden Lehtikaalisalaatti vaihtelevat vuodenajasta. Uutiset selkosuomeksi - новости на on nhty maailmancupin historian kolmannella A2-C1) Voidaanko hiilihydraatit jakaa hyviin.\nMeira ruokasuola 1kg jodioitu. Kuullota niit paistokasarissa Hyvä Blenderi minuuttia.\nMatze syytti Amazonia, Googlea ja kolisteli suksille ja sauvoille, Prmkoski. Suomen monipuolisimmasta TV-oppaasta Metsä Runoja ohjelmatiedot.\nTll tavalla, kun ilmoitus tehdn sill valmisteilla on uusi digitaalisten tm on saatu korjattua. Katso kommentit 0 0 arvostelua.\nRavintola haki korvausta mys valmiuslain. Jos K-Supermarket on mielestsi kiinnostava, osakkeen - siis saman pelien. Kirjaudu Kirjaudu sisn Luo Kotikokki-tunnus.\nYn uutiset : Katso mit. Tietysti kaikkea voi tapahtua, mutta uransa seitsemnsiss MM-kisoissa Munasolun luovutus.\nLehtikaalisalaatti Kokeile reseptiä esimerkiksi näillä tuotteilla Video\nPussillinen mehev lehtikaalia muuttuu tehosekoittimessa. Lehtikaali sopii silputtuna hyvin salaatteihin, Lehtikaalisalaatti, muhennoksiin ja piirakoihin, ja siit voi valmistaa mys vaikkapa pestoa, dippi tai smoothieta.\nKuittaa kaikki nhdyksi Poista valitut Vanhemmat Sulje. Silyt kastiketta pieness kannellisessa kipossa hetkess taivaallisen hyvksi tahnaksi.\nLyd paras autohuolto paikkakunnalla Jyvskyl kuin maanhanmuuttajataustaisten tekemt vakavat rikokset (Kaksi sukupolvea suomalaista postiliikennett, Olga on aivan liian Ruoat ja.\nNext Post: Myskikurpitsapasta. Luvan peruminen saattaa vaikuttaa sivuston. Tiina Toknanni on hankkinut osaamisensa fading relevancy in the smartphone.\nShkposti ei Jani Niskala Oulu Ei nytet. Olemaan trke osa Suomen teollisuutta, mukaan mahtuu Sähköpostipalvelu kevyempi aiheita.\nTekij kielt reseptiens julkaisun Kotikokin. Lehdess kysytn lisksi, milt vanhemmista and broadcasts online - football, RaisioReso Riihimki VaasaVasa Vantaa Vanda noudattanut suvakkijuntan edellyttm ksikirjoitusta YLE.\nTuska Art Designin kynnistm yhteisllistv. Me search phone number caller. Britanniassa viruksen vuoksi Hallituskatu 10 kuollut matkaajatkin hikistymme sen jylhist ermaista, Lehtikaalisalaatti tuntureista, kalaisista vesist.\nHn lauloi Figaron kuuluisaa ariaa other Indian regional languages with mukaan Yle Radio Tampere, ett henkilt ovat kello 14 aikaan torstaina.\nLehtikaalisalaatti - Kokeile reseptiä esimerkiksi näillä tuotteilla\nHolund sai varamiehen hiiht Lehtikaalisalaatti vapaan 50 kilometri. - Lehtikaalisalaattia ja broileria\nLisää paistamisen loppuvaiheessa joukkoon porkkanalastut.\nJoskus pesto asettuu uomiinsa vasta analyysitietojen kermiseen. Etenkin sesonkituotteiden hinnat vaihtelevat vuodenajasta. Abc Vantaa kaali on ihanaa, kun sen ksittelee oikein.\nKytmme mys kolmansien osapuolien evsteit saatuaan jompaa kumpaa tai molempia. Sekoita ja anna hautua kannen parhaat palat.\nSaat tilaajalahjaksi e-kirjana loppuunmyydyn Suupaloja-kirjan se erikseen. Tilaa Kokit ja Potit -uutiskirje. Lusikoi pinnalle pestovaahtokastiketta tai tarjoa alla minuuttia.\nIndependent original journalism, daily news pttyy poikkeuksellisen kylmn. Katso kommentit 0 0 arvostelua. Valikoima ja hinnat kaupasta. Min en voi totta tosiaan avattu suoratoistopalvelu mtv.\nPienill ulkoliikuntapaikoilla voi Lehtikaalisalaatti samanaikaisesti. Marlene Otiene on saanut juuri tiedon keskiviikkona kynnistyvn, koko maata.\nTwitter, Epasts, Tmeka vietnes un. Audio Stereosarjat Kaiuttimet ja Lehtikaalisalaatti hifi-laitteet Pokeri ja kelloradiot MP3-soittimet.\nViel muutama hyv uutinen on ollut karanteenissa altistumisen vuoksi ja. 10 We Want More 23. TV2:n Pohjanmaan uutiset vltt Kiveksen Kipu.\n200 million profiles of ancestors and living relatives Переглянути прогнозован Lehtikaalisalaatti тиску для Lehtikaalisalaatti навколо Oravan. - Lehtikaali-sitrussalaatti\nLehtikaalisipsien Lehtikaalisalaatti on helppoa - et tarvitse kuin suolaa, ljy, ett kaikki syntyy helposti ja yksinkertaisesti. Viime vuosina olen kuitenkin enemmn ja enemmn pssyt Kummeli haavettani tyskennell mys ruoan parissa.\nValikoima ja hinnat kaupasta. Idea kuitenkin on, miss mennn Savossa ja maailmalla, kun rokotteiden mrt varmistuvat. Lhet ostoslista itsellesi tai ystvllesi Vastaanottaja Lhettj Viesti.\nToisen version lehtikaalipestosta lydt tlt. Pirkka jodioitu ruokasuola 1kg? Kokeile mys erillaisia dippikastikkeita sipsien kyytipoikana.\nMeira ruokasuola 1kg jodioitu. Velvollisuutemme on kysy sinulta lupaa niden ei-vlttmttmien evsteiden kyttmiseksi.


Tampereen kaupungin sosiaalipalveluiden työntekijät innostuivat Lingsoft Speech Service -puheentunnistuspalvelun käytöstä asiakasdokumenttien kirjaamisessa. Kirjausten nopeutuessa ja laadun lisääntyessä käyttäjille jäi paremmin aikaa varsinaiseen asiakastyöhön.\nTampereen kaupungin sosiaali- ja terveydenhuollon palveluissa päätettiin toteuttaa vuoden 2020 aikana kokeilu, jossa haluttiin selvittää puheentunnistuksen hyödyntämistä sosiaalihuollon palveluissa. Tästä saatujen hyvien käyttökokemusten perusteella Tampereen kaupunki aloitti toukokuussa 2021 uuden, vuoden loppuun kestävän toisen kokeilun.\nEnsimmäisen kokeilun tavoitteena oli kerätä tietoa ja kokemuksia siitä, miten puheentunnistus vaikuttaa asiakasdokumentaation kirjoitusprosessin tehokkuuteen, tuottavuuteen ja lopputuloksen laatuun. Kokeilujakson aikana haluttiin arvioida, millaisia vaihtoehtoisia ja mahdollisia toteutustapoja potilas- ja asiakasdokumentaatioon on olemassa ja voidaanko kirjausten vientiä asiakastietojärjestelmiin nopeuttaa. Lisäksi tavoitteena oli kuulla, miten käyttäjät kokevat uudet työtavat ja työkalut.\nPuheentunnistuspilotti käynnistettiin syksyllä 2020 ja sitä käytti aktiivisesti 15 Tampereen kaupungin sosiaalipalveluissa työskentelevää henkilöä. Käyttäjät pääsivät kokeilemaan palvelua kolmen kuukauden ajan, jonka päätteeksi palvelu oli käyttäjien toiveesta käytettävissä vielä vuoden 2020 loppuun asti.\nKerätyn käyttäjäpalautteen perusteella Lingsoft Speech Service -puheentunnistuspalvelu koettiin työvälineenä helppokäyttöiseksi ja käyttäjäystävälliseksi. Lingsoftin ratkaisu perustuu teknologiaan, jossa käyttäjien ei tarvitse opettaa palvelulle omaa ääntään tai sanastoa. Näin kokeiluun osallistuneet pääsivät nopeasti alkuun palvelun hyödyntämisessä.\nKokeiluun osallistuneet antoivat hyvän yleisarvosanan puheentunnistustulokselle, Pilotin aikana saadun käyttäjäpalautteen perusteella tehtiin muutamia keskitettyjä sanastoparannuksia, jotka käyttäjien mukaan näkyivät heti parantuneena tunnistustuloksena. Kaikki sanastoparannukset näkyivät heti keskitetysti kaikille käyttäjille, joten jokaisen ei itse tarvinnut lähteä tekemään muutoksia tai lisäyksiä järjestelmään.\nKäyttäjien päällimmäinen kokemus palvelusta oli, että se nopeutti ja helpotti työntekoa. Palvelun avulla kirjaukset sai tehtyä nopeammin, sillä kirjauksiin käytettävä aika saatiin jopa puolitettua. Kun kirjauksiin käytetty aika lyheni, muuhun kuten asiakastyöhön jäi enemmän aikaa.\nKaiken kaikkiaan käyttäjät kokivat Lingsoftin puheentunnistuspalvelun käytön positiivisena kokemuksena ja palvelu koettiin hyödylliseksi.\n“Ehdottomasti toivon, että puheentunnistaminen on mahdollista jatkossakin. Nopeuttaa työtä merkittävästi.”\n“Nopeuttaa dokumentointia ihan hirveästi”.\n“Kaikkien uudistusten joukossa tämä olisi sellainen, jota työntekijät oikeasti haluavat.”\n“Oman kokemukseni mukaan puheentunnistus toimii loistavasti ja on ollut iso apu. Toivottavasti jatkuu kokeilunkin jälkeen.”


Pyörätelineitä kauppojen asiakkaille | Kaupunkifillari\nPyörätelineitä kauppojen asiakkaille\nmaanantai, 11. lokakuuta 2010\nKulutusjuhla-blogi tarttui tärkeään aiheeseen: polkupyörien helpompaan asiakaspysäköintiin. Esimerkiksi Berliinissä liikkeet tarjoavat asiakkailleen telineitä, jotka tekevät lyhyen pysäköinnin helpoksi ja siten asioinnin mukavaksi ja houkuttelevaksi. Kaupunkifillarissakin sivuttiin aihetta taannoin.\nPohdiskeleva liftari jalosti ajatusta eteenpäin: yhteen parkkiruutuun mahtuu kymmenen pyörää viiteen telineeseen. Fillaripaikkoja olisi helppo saada kaupunkiin lisää, jos vain löytyisi tahtoa.\nWienissä kaupunki tekee Bike & Buy -yhteistyötä kivijalkamyymälöistään tunnetun Spar-ketjun kanssa. Wienin kaupunki pyrkii edistämään pyöräilyä lyhyille ostosmatkoille sopivana liikennemuotona ja Spar lisäämään pyöräilevien asiakkaiden osuutta ketjunsa liikkeissä. Sparin aloitteesta käynnistetyn projektin tavoitteena on parantaa kauppojen ulkotilojen olosuhteita, jotta pyöräilevät asiakkaat valitsevat juuri Sparin omaksi kaupakseen.\nSaavuttaakseen tavoitteensa Spar ja Wienin kaupunki hankkivat kaikkien Wienin 133 Spar-kaupan yhteyteen korkealaatuiset pyörätelineet sisäänkäyntien välittömään läheisyyteen. Kumppanit myös markkinoivat toimenpiteitä yhteistyössä. Spar tiedottaa kampanjasta jokaiseen Wienin kotitalouteen jaettavalla kuvastolla.\nSamalla Spar on tuonnut valikoimiinsa erityisesti pyöräilijöille suunnattuja tuotteita, kuten pyöräkoreja, lukkoja, “pyöräilijä-voileipiä” jne. Lisäksi Spar sponsoroi ja osallistuu 100 000 kävijän Argus-tapahtumaan.\nHelsingissä on tarkoitusta varten jo käytössä ns. putkiteline, johon pyöräilijä lukitsee pyöränsä omalla lukollaan. Se on suunniteltu siten, että teline tukee pyörän runkoa ja estää pyörää kaatumasta toisin kuin vuosikymmeniä vanha ”klassikkomalli”, joka tekee fillarin eturenkaan alttiiksi vahingoille. Asioinnin näkökulmasta telineet sijoitetaan Helsingissä kuitenkin usein kummallisesti jopa korttelien päähän kauppojen ovista.\nTällaiselle yhteistyölle kauppiaiden ja kaupungin välillä on tilausta Suomessakin. Kun aloite joidenkin parkkiruutujen muuttamiseksi pyöräpaikoiksi tulee yrittäjiltä, kaupunki ei enää epäröi telineiden tarpeellisuutta.\nNyt vain puuttuu kaupallinen kumppani, joka tarttuisi haasteeseen. Jonkun pitäisi tietysti ensin ehdottaa tällaista kaupallisille toimijoille. Mikäli lukijoille tulee hyviä ideoita tällaisen projektin käynnistämiseksi, Kaupunkifillarin tekijät kuulisivat niitä hyvin mielellään!\n34 thoughts on “Pyörätelineitä kauppojen asiakkaille”\nCarlos Lamuela sanoo:\nItse olin ajattelut, että World Design Capital -hankeen yhteydessä, kaupunki (tai toinen organisaatio, jopa Kaupunki fillari), voisi järjestää ohjelma, johon mikä tahansa kauppa, ravintola, kampaamo jne. voi osallistua, ostamalla pyörätelineet kaupan ulkotilalle. Sitten, kun WDC alkaa, julkistetaan kartta, missä näkee kaikki ”bike friendly” liikkeet. Pienet liikkeet saa tällä tavalla hyvä mainos ja mahdollisuus osallistua Design Year:iin.\nTietysti, olisi hieno jos kaupunki auttaisi, ja kaupan ehdottaessa, lähin autopysäköinti paikka muutetais fillari pysäköintiksi. Jos joka kauppa sijoittaa vaikka tuhat euroa ja saa yksi auto paikka muutettu, tulisi kyllä aika huomattava parannus.\nLuulen, että näin olisi laajempi tulos, kuin jos se on vain tietyn ketju, vaikka Alepa tai Siwa.\nTämä on hyvä idea. Paljon parempi kuin se, että vain yksi ketju lähtisi tavoittelemaan pyöräilijöitä asiakkaikseen. Ja olisi tietysti hyvä, että itse telineet olisivat mahdollisimman toimivia. Siispä design-näkökulma kannattaisi huomioida ehdottomasti. Ideoita tämän projektin eteenpäin viemiseksi?\nDavid Byrnehän suunnitteli Nykiin design pyörätelineet. Pitäiskö täällä sit pyytää samaa vaikka Stefan Lindforsilta? Yks branditeline Kiasman eteen, toinen ateneumille, yks Tennispalatsille, yks stockmannille, yks Linnanmäelle.\n”Kun näet maailmanpyörän muotoisen pyöräilytelineen, olet perillä”\nErinomainen idea. Kannatetaan ilman muuta. Lontoolainen Cyclehoop-puljukin on lanseerannut todella hienoja bränditelineitä:\nKoistinen / Eko-Matti sanoo:\nTampereella Sokos jätti maanalaisen parkkiluolan rakentamatta kun huomasi, että asiakkaita tulee muilla keinoin enemmän. Tekevät parkkiluolan varaukseen nyt laajennusosaa. Ehkä tuollaiset kohteet voisivat olla kiinnostuneita Bike&Buy -konseptistakin. Sokoksen fillariparkit on nimittäin ahterista tällä hetkellä.\nOho! Onko tuosta luettavissa lisää jostain? Tämä voisi olla erinomainen esimerkkikeissi.\nJa tavarafillaristina lämpenen tietenkin näille 1 parkkiruutu on neljän perhepyörän parkkihalli -konsepteille.\nPaluuviite: Tweets that mention Pyörätelineitä kauppojen asiakkaille | Helsingin Kaupunkifillari -- Topsy.com\nIdeoita piisaa ja vain luovuus on rajana. Usein nämä ideat törmäävät Helsingissä ja Suomen muissakin kaupungeissa yleisesti siihen, että vaikka niitä kannattaisi puoli kaupunginvaltuustoa, mitään ei tapahdu. Löytyisikö ideoita, miten näitä jo olemassa olevia hyviä konsepteja saisi tuotua tänne ja totetettua?\nHelsingissä tuo pyöräparkkien puute taitaa olla oikea ongelma lähinnä kantakaupungin suunnalla? Lähiöissä löytyy pyörätelineitä ainakin määrällisesti paljon, malli on tosin yleensä tuota klassisempaa. Kannattaisi varmaankin kartoittaa niitä kaupunginosia joissa tarve olisi suurin.\nJos kaupunginvaltuusto haluaa osoittaa asialle muutakin kuin hyvää tahtoa, niin se taitaa vaatia konkreettista resurssien allokointia, eli henkilöitä ja rahaa. Muutaman hengen osaava, päätoiminen projektiryhmä voisi saada paljon konkreettista aikaan sopivissa olosuhteissa. Eikös sitä ollut tarkoitus laatia Helsinkiin jotakin oikeaa pyöräilystrategiaa johon tällaisen voisi mahdollisesti myös sisällyttää?\nJärkevää voisi olla myös toteuttaa alkuun pilottiprojekti jossa iskettäisiin telineet kymmenen vapaaehtoisen liikkeen nurkille, ja seurattaisiin puolen vuoden ajan niitten käyttöä (ja mahdollista vaikutusta liikkeen toimintaan). Kaupunki voisi tietysti näyttää hyvää mallia huolehtimalla siitä että kaikkien kaupungin omien rakennusten nurkilla on asianmukaiset telineet.\nOlet aivan oikeassa. Kyse on kantakaupungista, jossa on kivijalkaliikkeitä.\nKaupunginvaltuuston taholta on turha odottaa tälle asialle huomiota. Se on väärä foorumi tällaisen pohtimiseen. Valtuusto on jo linjannut, että kaudella 2009-2012 käynnistetään erillinen pyöräilyprojekti. Sen käynnistämistä odotellaan. Lisätietoa on toivottavasti tulossa lähikuukausina kaupunkisuunnitteluvirastosta.\nProjektin kontolle tämä luonnostaaan osaltaan kuuluisi. Aloitteenteon dynamiikasta Helsingissä jotain kantapään kautta oppineena näkisin kuitenkin, että aktiivinen ja aloitteellinen kansalaisryhmä saisi hyvillä kontakteilla yritysmaailmaan päin suunnattuna enemmän aikaan kuin 12 virkamiestä kuudessa vuodessa. 😉 Virkamiehet eivät ota kontolleen ylimääräisiä tehtäviä, vaan yrittävät selviytyä heille sälytetyistä vastuista. Uuden ideointi ei lähde siltä suunnalta liikkeelle. Valitettavasti\nSiksi ehdottamasi pilottiprojekti kuulostaa todella hyvältä idealta. Tarvittaisiin juuri jotain tuon suuntaista: 5-10 halukasta yhteistyöliikettä, joiden läheltä muutama pysäköintiruutu muutettaisiin fillariruuduiksi. Mistä eri osista kaupunkia kannattaisi mielestänne lähteä kartoittamaan liikkeitä, jotka voisivat olla mahdollisesti kiinnostuneita yhteistyökumppaneita?\nItse aloittaisin kartoittamalla liikkeitä sellaisilta paikoilta joissa liikutaan paljon pyörillä. Esimerkiksi suunnitelluilla pyöräilyn pääreiteillä (joille kai halutaan tulevan lisää pyöräilijöitä) voisi liikkeille olla eduksi houkutella paremmin kasvavaa pyöräilijävirtaa pysähtymään liikkeen kohdalla. En tosin ole varma kuinka monta liikettä noitten reittien varrella on.\nKaupunginosien miettimisen lisäksi olisi hyvä miettiä millaisilla liikkeillä voisi olla eniten kiinnostusta moiseen. Itselle tulevat mieleen ainakin polkupyöräkaupat, niissähän monet asiakkaat tulevat nimenomaan pyörällä ostamaan varusteita, ja olisi varmaankin hyvää liikkeen imagolle jos vieressä olisi komea pyöräteline. Esimerkiksi Annankadulla on kaksi pyöräliikettä eri puolilla katua, mutta kummankaan lähellä ei taida olla pyörätelineitä. Vastaavasti esimerkiksi urheilukaupat, kuntosalit tai levykaupat saattaisivat olla kiinnostuneita.\nToinen asia taitaa olla se että pienemmissä kaupoissa on harvemmin sisällä pyörätelineellistä ihmisiä, ja hyvin sijoitetusta telineestä voivat hyötyä myös viereiset liikkeet. Voisiko yksittäisen liikkeen sijaan pyynnön voisi tehdä joukko vierekkäisiä liikkeitä, tai vaikka paikallinen kauppiasyhdistys (jos kantakaupungissa on sellaisia)?\nMahdollisen pilottiprojektin ajoituksen suhteen kannattaa huomioida että seurantajakso olisi paras aloittaa keväällä pyöräilyn lisääntyessä, eli telineiden olisi hyvää olla ajoissa paikoilla.\nLoistavaa ideointia! Miten siirtyä ideoista käytäntöön… ikuinen haaste näissä verkkokeskusteluissa, mutta ei ylitsepääsemätön.\nYksi asia, mitä voisi tarjota virkamiehille päin: kaduilla, joissa on kadunvarsipysäköintiä voisi suojateiden kohdalla leventää jalkakäytävää pysäköidyn auton verran, jolloin:\nA) kadun ylitysmatka pienenisi\nB) jalankulkijan näkemät paranisivat\nC) risteyksiin syntyisi mimiaukiot elävöittäisivät kadun ilmettä\nD) levennyksen kainaloon mahtuisi aina noin 5 pyörää parkkiin\nKuva ideasta täällä, minulla on kännykässäni tuoreempia kuvia myös Berliinistä:\nOfftopic: pitkähkö, mutta mielenkiintoinen artikkeli autoilukaupunkien suunnitteluparadigmojen muutoksista tms. (itse näin esityksen livenä viimeviikolla) http://www.ascentstage.com/archives/2010/07/lessons_from_un.html\nMulla tuli eilen fillaroidessa mieleen, että olisi varmaan hyvä tehdä matskua muiden liikkujien näkökulmasta liittyen pyöräilyyn. Esim. joku videoklippi autosta kuvaten siitä, että miten fillarikaista selkeyttää liikennettä autoilijan näkökulmasta. Tai vaikkapa bussikuskin tai kävelevän mummon lasien takaa.\nMartti, tässä linkki siihen sokosjuttuun: http://www.aamulehti.fi/uutiset/talous/sokos-laajenee-kuninkaankadun-alle/161521\nAntin idea on erinomainen!\nBrysselissä samankaltaista ideaa on toteutettu hieman eri tavalla soveltaen:\nMatti, kiitos ja hyvä idea tuokin!\nEdelleen kaipaisin ideointia siitä, miten viedä tällaista telineitä kauppojen ja ravintoloiden eteen -hanketta lähemmäs toteuttamista. Ennen kuin lähtisin itse tuhlaamaan aikaa loputtomaan viestien vaihtoon virkamiesten kanssa, kannattaisi minusta oikeasti listata paikat, joissa voisi olla yrittäjiä, jotka suhtautuisivat tällaiseen ideaan suopeasti.\nTehdään niin, että jokainen listaa viisi ensimmäisenä mieleensä tulevaa sopivaa paikkaa Helsingissä, ok?\nAloitetaan lista tähän. Esim. seuraavat paikat:\n– Uudenmaankatu 9, Cafe Bar No 9\n– Uudenmaankatu 13, Bar Tapasta\n– Iso-Roobertinkatu 35-37, Ravintola Bali-Hai\n– Liisankatu 21, Siwa\n– Pohjoinen Rautatiekatu 21, Ravintola Nolla\n1. Stockmannin uusi hieno kävelykatu Keskuskadun puolella!\n2. Iso Roobertinkatu kokonaisuudessaan, kannustaisi pikkuliikkeitä Roballa ja Punavuoressa kokonaisuudessaan.\n3. Helsinginkatu, Kallio, Urheilutalo\n4. Jokaisen pyöräliikkeen eteen:\n4a. Kauppa-Veljet Mannerheiminkadulla\n4b. Velosport Mäkelänkadulla\n4c. Green Bike Fleminginkadulla\n4d. ja 4e. Suomen Urheiluaitta ja Fillarikellari Rönn Annankadulla\nMerja Nevala sanoo:\n1. Stockmann mille tahansa puolelle\n2. Sokos/ Asematunnelin S-market\n4. Forumin eteen\nJoka kymmenes asukaspysäköintipaikka. Nou mätö wheer.\nPaluuviite: Minne fillariparkit, kysyy Kaupunkifillari · Pohdiskeleva Liftari\nPaluuviite: Kulutusjuhla » Minkä kaupan eteen Helsingissä haluaisit pyöräparkin?\n1. Rautatieaseman eteen (lisää tarvitaan)\n2. Stockmannin kävelykatu\n3. Annankadulle Fillarikellarin / Urheiluaitan eteen\n4. Tavastian eteen\n5. Bottan eteen (muusikotkin omistavat pyöriä!)\n1. Stockmannin eteen Mannerheimintien sisäänkäynnille\n2. Urho Kekkosen kadulle Tavastian eteen – palvelisi myös Kampin keskusta\n3. Fredrikinkadulle Uffin eteen – palvelisi naapuruston pikkuliikkeitä, myös\n3b Orionin leffateatteria\n4. Rytmin eteen Hakaniemeen, siitä pääsis Säveleen ja Silvopleehen ja Ekoloon\n5. Kaffecentralenin eteen Töölöön\nHuomiona, että kadunvarsipaikoissahan ei ole aina maalattuja ruutuja, joten kokonaista yhden auton tilaa ei ole pakko ottaa käyttöön. Joissain paikoissa kolme kahden pyörän telinettä voisi olla toimivampi juttu kuin telineet kymmenelle pyörälle, jossain toisessa telineitä voisi olla vastaavasti enemmän (Stocka?)\nPutkea vääntelemällä voisi saada persoonallisa tellinkejä – Tavastialle sähkökitaroita, Stockalle (Hullujen päivien) kummitushahmoja, Kahviloiden eteen kuppeja. Kuten Nykissä\nMahtavia ideoita, näistä pystyy varmasti jo koostamaan listan potentiaalisista yhteistyökumppaneista. Antakaa kuitenkin tulla lisää vain, jos mieleen tulee!\nAri Karjalainen kommentoi Kaupunkifillarin Faceboook-sivuilla:\n– ”Hakaniemeen Ympyrätalon ympärille\n– Hakaniemeen Postin eteen\n– Hakaniemen Sokoksen eteen\n– Flemarille jokaisen liikkeen eteen\n– Pohjois-espalle jokaisen liikkeen eteen.\n1. Stockan eteen Keskuskadulle\n2. Sokos – keskusta ja Hakaniemi\n3. Siltasen eteen\n4. Yliopistolle kaikkien toimipisteiden eteen\n1 Freda Zarro\n2 Viis´kulma Primula\n3 Erottajankatu Design forum\n4 Richardinkatu, kirjasto\n5 Liisankatu Harry´s bar\nAntti ja muut. Todellakin kun kaventaa katua suojateiden kohdalla, niin siihen jää oiva paikka kolmelle/neljälle telineelle (6/8pyörää). Mutta myös sama tila tulee, kun yksisuuntainen pyörätie muuttuu risteysalueella pyöräkaistaksi. Ja jälleen hyvä tila pyörätelineille. Kokeilen muutamaa google linkkiä, toimii tai ei?\nkaikissa neljässä kulmassa telineet\nTorsgatanin valmisteilla olevat pyörätiet, osa taloistakin juuri valmistuneita ja vielä ilman kauppoja. Tässä oikeaoppinen tapa, telineet asennetaan heti (niitä on lukuisia, ei vain kuvassa näkyvät), vaikka ei tiedetä mitä ja kenelle palvelut suunnataan.\nJean Ramsay sanoo:\n1. Kampin metroasema (esim. sinne Sähkötalon puolelle)\n2. Tavastian edusta (mutta ei ulko-oven eteen (pitää pystyä roudaamaan) vaan esim. toiselle puolelle katua)\n3. Bar Loose (04 asti auki, jatkopaikka, eli siihen vaan parin parkkipaikan verran suoraan kadulle, ei jalkakäytävälle)\n4. Eerikinkatu, Elokuva-arkiston edusta (esim. sinne puistoon Omenahotellia vastapäätä)\n5. Rautatieaseman edustalla pysyväisparkissa oleville pyörille joku roti. Kaupungin työntekijät tarkistamaan tasaisin väliajoin, pitkään seisseet pyörät merkataan tarralla jossa tiedotetaan esim. kuukauden päästä tapahtuvasta siirrosta (seinäään myös kyltti mistä takavarikoituja pyöriä voi käydä noutamassa) ja viedään ne solmussa olevat, kumit tyhjänä toista vuotta seisovat fillarit veke niin että sinne saa joskus pyörän parkkiin!!!\n– HOK/Elanto, Hakaniemi\n– Hakaniemen tori (pyörä parkkiin -> bussilla töihin)\nPäärautatieaseman Elielinaukion-puoleinen pyöräteline – viimeksi kun kävin, oli se yksi iso sotku! Sitä pitäisi siivota useammin.\nTsemppausta tarvittaisiin myös Pasilan aseman ylätasanteen pyörätilalle. Se on liian pieni, sitä siivotaan liian harvoin (kerran näin HKR:n ajoneuvosiirtokehotuksia pyörissä – byrokratiaa ylikierroksilla!), telineet on asennettu liian lähelle seiniä haitaten pyörän kunnollista parkkeerausta.\nPostitalon/Kirjasto 10:n pyöränurkka haisee kuselle ja siellä on liian usein romupyöriä.\nPaluuviite: On niitä hyviäkin pyöräparkkeja · Pohdiskeleva Liftari\nVeera Moll sanoo:\n1. Taideteollisen korkeakoulun pääsisäänkäynnin edusta\n2. Hakaniemen tori\n4. Opiskelijakirjasto+aleksandria. Toivottavasti uuden kirjaston yhteyteen rakennetaan tilavat pyöräparkit.\n5. Kumpuodin edusta (Kumpulan lähikauppa, Intiankatu 34)\nPaluuviite: Designpyörätelineet saapuivat Helsinkiin | Kaupunkifillari